Vintidž pop atrakcija, Postmodern Jukebox 12. decembra u Sava Centru | Headliner\nHome»Muzika»Vintidž pop atrakcija, Postmodern Jukebox 12. decembra u Sava Centru\nVintidž pop atrakcija, Postmodern Jukebox 12. decembra u Sava Centru\nHeadliner.rs / 19/06/2018 /\t0\t/\t478\nPostmodern JukeBox/ Photo: Promo\nViralna “vintidž” pop senzacija, nastupiće 12. decembra u Sava Centru areni u okviru turneje “Povratak u crno i belo”.\nPostmodern Jukebox šou predstavlja bend pun talentovanih muzičara, zajedno sa omiljenim pevačima i brojnim iznenađenjima.\nBilo koji fan benda može reći da iskustvo na njihovim nastupima nikada nije dva puta isto, nove pesme i različite kombinacije članova daju jedinstveni obrt svakom koncertu.\nPostmoderni Jukebox poznat je po svojim jedinstvenim obradama savremenih pop hitova i prepoznatljivom retro pop stilu.\nMulti-talentovani kolektiv reinterpretira savremene pop, rock i R&B hitove u stilu prošlih vremena, od svinga preko ragtajma do Motauna ili, kako to naziva kreator Skot Bredli, stvaraju “pop muziku u vremenskoj mašini”.\nOsnovan od strane Bredlija 2009. godine, Postmodern Jukebox počeo je da zabavlja 3,3 miliona gledalaca na svom YouTube kanalu, dok na Facebooku broji više od 1,5 miliona fanova.\nZa one koji su čuli za Postmodern Jukebox i znaju ih na osnovu video klipova, nastup uživo biće iskustvo na potpuno drugom nivou.\nTo je burna zabava kojom bi se 20-ih ponosio Veliki Getsbi, pomešana sa sving noćima 60-ih, začinjena sa malo soula i klasičnog roka koji će učiniti da publika cele noći tvistuje ili tverkuje – zavisno od toga u kojim periodima je njihovo raspoloženje.\nPostmoderna Jukebox turneja je jedinstvena mešavina talenata i ličnosti koji čine šou uvek zabavnim i konstantno svežim i uzbudljivim.\nUlaznice za koncert benda Postmodern Jukebox biće u prodaji od četvrtka 21. juna na blagajnama Bilet centra i prodajnim mestima Eventima.\nTags:koncertPostmodern JukeboxPovratak u crno i belo\nEksplozivni Body Count u punoj bašti SKC-a...\nLjudi u Glavi predstavili debi album "Možda je ova priča počela ružno"


Aleksandar Gatalica dobitnik NIN-ove nagrade - Konkursi regiona\nby KR 14/01/2013 14/01/2013 011\nBEOGRAD, 14. januara 2013. (Beta) – Novi roman Aleksandra Gatalice „Veliki rat“ dobio je NIN-ovu nagradu za najbolji roman u 2012. godini, saopštio je u ponedeljak žiri.\n„Prateći sudbine stotina slavnih i anonimnih književnih junaka i kombinujući fantastični s dokumentarističkim pristupom, Aleksandar Gatalica je načinio ubedljivu sliku prelomnih dogadjaja u svetskoj istoriji“, rekao je Pavković.\nOn je naveo da su za roman Aleksandra Gatalice glasala tri člana žirija, dok su dva člana glasala za roman „Posmrtna maska“ Lasla Blaškovića.\nU konkurenciji za NIN-ovu nagradu bila su 164 romana, a u najuži izbor uvrštena su dela „Zoja“ Mire Otašević, „Veprovo srce“ Draga Kekanovića, „Štampar i Veronika“ Katarine Brajović, „Nesreća i stvarne potrebe“ Ivančice Djerić i „Posmrtna maska“ Lasla Blaškovića.\nTANJUG, 14. 1. 2013. Gatalica: Nagrada NIN-a kamen međaš u karijeri svakog pisca\nAleksandar Gatalica rekao je danas Tanjugu da je ova nagrada kao i za svakog pisca koji ju je dobio “kamen međaš u karijeri“.\nGatalica je ocenio da se piscu karijera deli na pre i posle dobijanja NIN-ove nagrade.\n“Ne samo da ova nagrada povećava čitanost knjige koja je dobila nagradu, već svakako skreće pažnju na čitav piščev opus“, istakao je on, primetivši da posle dobijanja NIN-ove nagrade ni za jednog pisca ništa nije isto kao što je bilo pre nje.\nKomentarišući izjavu predsednika žirija za dodelu NINove nagrade Vase Pavkovića da je ove godine bila slaba produkcija romana, Gatalica je okupljenim novinarima rekao da svake godine članovi žirija kažu kako je sušna godina, a u Finalu se nađu bar tri do četiri izvanredne knjige što je, smatra on, za srpsku književnost velika stvar.\nNa pitanje šta posle NIN-a, Gatalica je rekao da pisac mora dobro da se odmori.\n“Uložio sam veliki napor, ali ne vredi da se žalim, jer piščevo je da se muči, a na čitaocima je da uživaju“, istakao je on, dodajući da je njegov izdavač “Mono i Manjana“ rasprodao čitav tiraž tri dana pre proglašenja pobednika i primetio da je tema Prvog svetskog rata mnoge zanima.\nGatalica je rekao da je “inicijalna kapisla“ bila želja da napiše roman o smrti jedne epohe, a povod je bio taj što se 2014. obeležava 100 godina od smrti te epohe.\n“Glavni razlog je bio taj što sam, dok sam pisao roman ‘Vek’, želeo da napišem nešto još veće i zanimljivije i komplikovanije za mene“, objasnio je Gatalica.\nSvečano uručenje NIN-ove nagrade održaće se 21. januara u Skupštini Grada Beograda.


SNS i Nova Srbija u Leskovcu i posle lokalnih izbora u koaliciji - Dnevnik Juga\nHome / POLITIKA / SNS i Nova Srbija u Leskovcu i posle lokalnih izbora u koaliciji\nSNS i Nova Srbija u Leskovcu i posle lokalnih izbora u koaliciji\nSrpska napredna stranka i Nova Srbija u Leskovcu, postigle su dogovor da će, iako na lokalu izlaze sa posebnim listama kandidata, nakon predstojećih izbora ostati u koaliciji.\nPredsednik GrO Nove Srbije, Slobodan Milošević, na konferenciji za novinare saopštio je i to da će ova politička opcija, za gradonačelnika podržati kandidata SNS-a, Gorana Cvetanovića.\nNa ovaj korak odlučili smo se iz razloga što SNS i Nova Srbija izlaze zajedno na parlamentarne izbore, kao i zato, što je možda najbitnije, što je vlast, čiji smo bili deo, funkcionisala besprekorno u protekle tri i po godine. Za tu harmoniju, međusobno uvažavanje i poštovanje dogovora o realizaciji programa svih koalicionih partnera, najzaslužniji je prvi čovek grada, pa ćemo zato podržati njegovu kandidaturu, objasnio je Milošević.\nPredsednik Gradskog odbora Srpske napredne stranke Goran Cvetanović, dodao je da cilj SNS-a i koalicionih partnera nije raspodela funkcija, već dalji razvoj grada i stvaranje što boljih uslova za život građana.\n– Svi oni koji žele da ulože svoje znanje i energiju za dobrobit Leskovca, mogu da računaju na saradnju sa nama. Iako na lokalne izbore izlazimo odvojeno, očekujem da će, i inače uspešna saradnja sa Novom Srbijom biti još uspešnije nastavljena. Na odborničkoj listi “Aleksandar Vučić – Srbija pobeđuje” je šestoro kandidata koalicionih partnera: po dva iz PUPS-a i SDPS-a, i po jedan iz Aktivne Srbije i SNP-a. Listu podržavaju i Pokret socijalista, Pokret snaga srbije, SPO, Monarhistička stranka i Pokret veterana.


Vulin: Žandarmerija će dežurati na ulicama opštine Šid - Sremski Portal\nMinistar unutrašnjih poslova Aleksandar Vulin izjavio je da policija svakodnevno brine da građani Šida i svi ostali građani Srbije budu zaštićeni i da njihov svakodnevni život ne trpi zbog posledica migrantske krize.\n„Država radi svoj posao. Zbog pojačanog broja i priliva migranata, koje se sada oseća i na prostoru Šida. Žandarmerija će u narednim danima dežurati na teritoriji te opštine i voditi računa da se na ulicama ne nalaze oni koji na njima ne treba da budu, posebno da nema nekontrolisanih okupljanja“, rekao je Vulin u Šidu.\nPrema rečima načelnika PU Sremska Mtirovica Dragana Stojanca, na području Šida nalaze se tri prihvatna centra u kojima je 1.860 migranata, od čega je u Šidu 260, Principovcu 600 i u Adaševcima 900 osoba.\nVulin, koji je sa direktorom policije Vladimirom Rebićem i predsednikom opštine Šid Zoranom Semenovićem, obišao policijske službenike koji su jutros rano sproveli akciju pronalaska „iregularnih“ migranata, pozvao je građane da veruju svojoj državi i policiji.\nMinistar je pozvao gradajane i da ne nasedaju na lažne vesti i da ne slušaju nikoga ko ih poziva da se organizuju kako bi sačuvali nešto od nekoga, jer u Srbiji postoje zakoni i niko ne može da uzme pravdu u svoje ruke.\nNijedan migrant koji nije u našem sistemu i nema uredne dozvole, ne sme i ne može da se kreće po našim ulicama, posebno ne sme da pravi kampove ili da se zadržava na prostoru gde to nije regulisano i dozvoljeno, rekao je Vulin.\nPrema njegovim rečima, ti ljudi, zbog krize sa korona virusom, mogu predstavljati i zdravstveni problem i za sebe i za građane Srbije i zbog toga moraju biti u kampovima gde su kontrolisani i gde imaju svu moguću medicinsku pomoć i zaštitu.\n„Verujte svojoj državi, ne nasedajte lažnim vestima i pustite državu da radi svoj posao. Kada je u pitanju migrantska kriza, kroz Srbiju je prošlo preko milion migranata, a gotovo da nije bilo incidenata i to nije slučajno. To je zato što naša policija, zajedno sa svim ostalim bezbednosnim službama, dobro radi svoj posao“, rekao je Vulin.\nNačelnik iz PU Sremska Mitrovica Dragan Stojanac rekao je da svakodnevno preduzima aktivnosti na pronalaženju iregularnih migranata\n„Danas smo na jednoj od lokacija koju obilazimo – Neprečava Mesna zajednica Batrovci“, rekao je on i dodao da patrole svakodnevno pronalaze u gradu i na prilazu Šidu grupe iregularnih migranata koje dovode u prihvatne centre Adaševci i Principovac.\nStojanac je rekao da se kriminal u migrantskoj populaciji uglavnom odnosi na međusobne sukobe i nisu zabeleženi napadi na građane.\nTags: Aleksandar Vulin, Dragan Stojanac, migranti, PU Sremska Mitrovica, Šid


Obrenovački poljoprivrednici posetiće sajam poljoprivrede u Novom Sadu - Beogradski Portal\nObrenovački poljoprivrednici posetiće sajam poljoprivrede u Novom Sadu\nNakon dve godine pauze, poljoprivrednici sa teritorije gradske opštine Obrenovac imaće mogućnost da posete poljporivredni sajam u Novom Sadu. Poljoprivrednici zainteresovani za odlazak na Novosadski sajam, mogu podneti prijave Kancelariji za poljoprivvredu opštine Obrenovac ili Savetima mesnih zajednica, do ponedeljka, 20. septembra tekuće godine. Obrenovački poljoprivrednici krenuće na Novosadski sajam u četvrtak, 23. septembra u 8.00 sati autobuskim prevozom sa platoa kod Doma kulture.\nZamenik predsednika opštine Obrenovac Miloš Stanojević pozvao je zainteresovane poljoprivrednike iz Obrenovca, da posete sajam poljoprivrede u Novom Sadu.\n– Poljoprivrednici koji žele da posete sajam poljoprivrede, mogu se obratiti svojim mesnim kancelarijama ili se prijaviti u Kancelariji za poljoprivredu opštine Obrenovac – poručio je Stanojević i dodao da će odlazak na poljoprivredni sajam za sve zainteresovane obrenovačke poljoprivrednike biti besplatan.\nKako je naglašeno, Gradska opština Obrenovac kao i svake godine, za sve poljoprivrednike zainteresovane za odlazak na Novosadski sajam, organizovaće besplatan prevoz, dok će cena grupne ulaznice na ovaj događaj iznositi 400,00 dinara.\n– Zbog trenutne epidemiološke situacije, obaveštavam sve poljoprivrednike koji se budu prijavili za organizovan odlazak na sajam, da sa sobom moraju poneti zeleni sertifikat, a oni koji ne poseduju ovaj sertifikat, pri ulasku na sajam mogu uraditi brzi antigenski test, čija je cena uračunata u cenu ulaznice – objasnio je Stanojević.


Albanci iz Njujorka skupljaju novac za Džaku i Šaćirija - Sputnjik Srbija\n08:37 22 Januar 2021\n10:19 26.06.2018 (osveženo 10:21 26.06.2018) Preuzmite kraći link\nFudbaleri Arsenala i Stouk sitija su kažnjeni sa po 10.000 švajcarskih franaka zbog provokativne političke poruke u meču protiv Srbije na Svetskom prvenstvu.\nProvokacija švajcarskih Albanaca može da ima dalekosežne posledice\nOni su gestikulisali dvoglavog orla sa albanske zastave, što je FIFA ocenila kao „nesportsko ponašanje“.\nTo je za Albance poreklom sa Kosova i Metohije apsurdno. Oni smatraju da je to gest „znak mira“, pa su za samo jedno veče skupili čak 8.000 dolara.\n„Svim Švajcarcima i Albancima širom sveta doneli su sreću i radost, molimo vas za malo podrške“, navodi se na sajtu gde je organizovano doniranje novca.\nAkcija je u roku od nekoliko sati „podeljena“ skoro 3.000 puta na Tviteru i Fejsbuku.\n„Nema novca koji može da kupi emocije koje su kod nas izazvali Džaka i Šaćiri kada su slavili golove sa dvoglavim orlom. To je dokaz da nisu zaboravili svoje korene. Osećaj ponosa koji su izazvali kod mene me obavezuje da doniram novac za plaćanje njihove kazne“, rekao je ministar trgovine i industrije u takozvanoj vladi Kosova Bajram Hasani.\nAlbanci koji su pokrenuli akciju planiraju da uruče novac FS Švajcarske. Ukoliko ga oni ne prihvate, doniraće ga humanitarnoj organizaciji.\nfudbal, Svetsko prvenstvo u fudbalu 2018, Granit Džaka, Đerdan Šaćiri, Njujork, Švajcarska, Kosovo i Metohija, Srbija


Erdogan čestitao novom predsedniku Irana Reisiju | TRT Srpski\nErdogan čestitao nov...\nU saopštenju iz Ureda za komunikacije Republike Turske navedeno je kako je Erdogan čestitao Reisiju te poželio da rezultati izbora budu korisni za iranski narod.\n"Nadam se da će rezultati izbora biti korisni za narod Irana, prijateljske i bratske zemlje. Izražavam uverenje da će saradnja između naših zemalja ojačati tokom vašeg predsedavanja", poručio je Erdogan.\nDodao je kako će sa zadovoljstvom posetiti susedni Iran prilikom sledećeg sastanka Veća za saradnju na visokom nivou nakon prevladavanja epidemije COVID-19.\n"Koristim priliku da vam poželim uspeh na novoj poziciji i želim da se duh saradnje između naših zemalja i dalje jača na svim poljima. Prenosim moje najbolje želje za dobrobit prijateljskog i bratskog iranskog naroda", naglasio je Erodgan.\nPrema nezvaničnim rezultatima, konzervativni kandidat i bivši šef iranskog pravosuđa Ibrahim Reisi pobjednik je održanih 13. predsedničkih izbora, čime je postao osmi predsednik Irana.\nTagovi: #čestitka , #Iran , #Ibrahim Reisi , #Turska , #Recep Tayyip Erdogan\nMSP: Niko neka ne očekuje da će turska nacija snositi teret novog vala migracijske krize\n¨Turska ne prihvata neodgovornu odluku SAD-a donesenu bez prethodne konsultacije sa našom zemljom. Ako SAD želi primiti ove ljude onda ih direktno može prevesti avionima¨, izjavio je portparol Ministarstva spoljnih poslova Tanju Bilgić u vezi ¨Programa pr\nPredsednik Erdogan se zahvalio predsjedniku Bugarske na solidarnosti\nPredsednik Republike Turske Recep Tayyip Erdogan razgovarao je telefonom s predsednikom Bugarske Rumenom Radevim.\nPredsednik Republike Turske Recep Tayyip Erdogan zahvalio je svim zemljama i organizacijama koje su pružile podršku, uputile lepe želje i izrazile spremnost da pomognu u gašenju požara u Turskoj.


Direkcija za tržišno snabdijevanje “Elektroprivrede Republike Srpske” /ERS/ ostvarila je odlične rezultate u kratkom vremenu, a procenat naplate nakon prvog mjeseca snabdijevanja električnom energijom iznosi oko 95 odsto, saopšteno je iz ERS-a, koji kupcima nudi struju za cijenu oko 25 odsto nižu nego u FBiH i Srbiji.\n“Za vrlo kratko vrijeme Direkcija je uspjela objediniti djelovanje iz dosadašnjih pet distributivnih preduzeća. Uspješno je sproveden sistem za biling, sa mogućnostima koje se mjere sa najvećim svjetskim standardima, a koji je omogućio generisanje ugovora i bez greške blagovremeno ispostavljanje računa”, navedeno je u saopštenju.\nDomaćinstva i “mali kupci” pripadaju kategorijama javne potrošnje. Te kupce električnom energijom snabdijevaju po regulisanim cijenama nosioci licence za javno snabdijevanje.\n“Tržište je otvoreno, tako da i ostali kupci mogu biti klijenti tržišnog snabdijevanja koje je u domenu Direkcije za snabdijevanje Matičnog preduzeća ERS-a”, istaknuto je u saopštenju.


RTCG - Radio Televizija Crne Gore - Nacionalni javni servis :: Društvo :: Omogućiti muzičarima da zarađuju\n19. 01. 2021. 10:05 >> 10:08 3\nLiberalna partija apeluje na nadležne da pod hitno razmotre način sprovođenja mjera protiv korona virusa koji će, kako kažu, omogućiti crnogorskim muzičarima da konačno počnu da zarađuju za život i obezbijede svoje porodice.\nMuzičari su, kako kažu u LP, od početka epidemije u martu prošle godine jedina struka koja nije imala nikakve mogućnosti za rad niti bilo kakve subvencije, podršku ili priliku da privređuju.\n"Ovakva situacija cijele jedne branše nedopustiva je. Za Vladu i nadležne očigledno su nevažni životi ovih ljudi i njihovih porodica, jer u vrijeme opšteg popuštanja mjera u državi i omogućavanja gotovo svima da normalno funkcionišu makar dio vremena, muzičari i umjetnici ostaju skrajnuti i zaboravljeni", poručuju iz LP.\nMora se, kako navode u LP, pronaći metodlogija koja je omogućiti jednak tretman i muzičarima.\n"Oni nijesu ništa veća opasnost za javno zdravlje svojim svirkama nego li su to mnoge druge djelatnosti i okupljanja na koje nadležni ne obraćaju pažnju", zaključuje se u saopštenju LP.\nLiberalna partija Muzičari\nLP pozvala na vanredni sastanak partija\n"Ne valja im ovaj narod pa bi da uvoze drugi"\n07. 04. 2021. 7


Američka misija na Kosovu: Istragu o ubistvu da vode samo kosovske institucije - 18.01.2018, Sputnik Srbija\nAmerička misija na Kosovu: Istragu o ubistvu da vode samo kosovske institucije\nZamenica šefa Misije SAD na Kosovu Kolin Hajlend na sastanku sa takozvanim kosovskim ministrom unutrašnjih poslova Fljamurom Sefajem ponudila je punu podršku SAD... 18.01.2018, Sputnik Srbija\npolitika, vesti, oliver ivanović, kolin hajlend\n20:26 18.01.2018 (Osveženo: 14:54 30.08.2021)\n© AP Photo / Visar KryeziuKosovski policajac ispred kuće gde je ubijen Oliver Ivanović u Kosovskoj Mitrovici.\nZamenica šefa Misije SAD na Kosovu Kolin Hajlend na sastanku sa takozvanim kosovskim ministrom unutrašnjih poslova Fljamurom Sefajem ponudila je punu podršku SAD u istrazi o ubistvu srpskog političara Olivera Ivanovića, ali je, kako prenosi kosovski javni servis na albanskom, zatražila da istragu vode kosovske institucije.\nKako se navodi, Sefaj je rekao da su istražne institucije Kosova spremne da sarađuju sa drugim akterima koji s više informacija mogu da doprinesu u rešavanju slučaja.\n17 Januar 2018, 21:35\nOn je zahvalio Hajlendovoj na „kontinuiranoj podršci SAD u izgradnji kapaciteta institucija za sprovođenje zakona na Kosovu, kao i na opštoj podršci koju ta zemlja pruža Kosovu“, dodaje RTK.\nRTK na srpskom jeziku je juče preneo da je na sednici kosovskog saveta za bezbednost ocenjeno da se, ukoliko bude potrebna pomoć ili ekspertiza za rasvetljenje slučaja Ivanovićevog ubistva, može zatražiti i profesionalna pomoć od poznatih međunarodnih agencija, posebno od američkog FBI.\nNa sajtu američke ambasade na Kosovu navodi se da se Hajlendova pridružila ambasadi SAD u Prištini kao zamenica šefa misije u avgustu 2016. godine.


Četvrtak, 22. decembar 2011.\nTrideset treća sednica Odbora za omladinu i sport\nNa sednici održanoj 22. decembra u sportskoj hali „Čair” u Nišu, članovi Odbora za omladinu i sport informisali su se o organizaciji 10. rukometnog prvenstva Evrope za muškarce od 15. do 29. januara 2012. godine u Srbiji.\nSednici je predsedavao predsednik Odbora Milan Vučković, a sednici su prisustvovali pomoćnik ministra za omladinu i sport Dragan Atanasov i generalni sekretar rukometnog saveza Srbije Božidar Đurković sa saradnicima.<?xml:namespace prefix = o ns = "urn:schemas-microsoft-com:office:office" />\nGeneralni sekretar rukometnog saveza Srbije Božidar Đurković istakao je da za manje od 30 dana počinje deseto jubilarno Evropsko prvenstvo u rukometu za muškarce - EURO 2012 i da je Srbija za ovaj značajan sportski događaj organizaciono spremna. U pripremi za organizaciju prvenstva formiran je Organizacioni odbor, na čijem se čelu nalazi ministarka omladine i sporta Snežana Samardžić Marković, naglasio je Đurković.\nGeneralni sekretar prvenstva zatim je istakao da će na prvenstvu učestvovati 16 nacionalnih timova, oko 100 zvaničika Evropske rukometne Federacije (ERF) i njihovih partnera, preko 1.000 predstavnika organizatora i 120 volontera. Ovaj sportski događaj će povratiti rejting srpskom rukometu, a takođe imati i finansijski značaj za Srbiju, kroz prodaju ulaznica. Hala „Čair” u Nišu je rekonstruisana, broji 4.200 mesta, a nakon poslednje inspekcije ERF, objekat je prihvaćen. Završena je rekonstrukcija hale Pionir u Begradu, skoro svi radovi se privode kraju u hali Spens u Novom Sadu i u hali Milenijum u Vršcu, a beogradska Arena ispunjava skoro sve potrebne uslove ERF-a, izjavio je Đurković.\nU nastavku sednice razgovaralo se o lošem materijalnom položaju zaposlenih u ustanovama fizičke kulture i zaključeno je da je potrebno uključiti Stalnu konferenciju gradova i opština u rešavanje ovog pitanja.\nPo završenoj sednici Odbora, fudbalska ekipa Narodne skupštine odigrala je prijateljsku utakmicu u malom fudbalu protiv ekipe lokalne samouprave grada Leksovca. U Vlasotincima, gde je utakmica igrana, ekipe su zabležile nerešen rezultat 4:4.\nOdbor za omladinu i sport\n26. sednica Odbora za administrativno-budžetska i mandatno-imunitetska pitanja\nŠesta sednca Odbora za zdravlje i porodicu\n12. sednica Odbora za kulturu i informisanje\n10.00 - sednica Odbora za ustavna pitanja i zakonodavstvo (Dom Narodne skupštine, Trg Nikole Pašića 13, mala sala)\n11.30 - konferencija za novinare predsednice Odbora za ustavna pitanja i zakonodavstvo i predsednice Vlade Republike Srbije (Dom Narodne skupštine, Trg Nikole Pašića 13, centralni hol)


Vesti online / Vesti / Zanimljivosti / U kojim ruskim gradovima se najviše pije alkohol?\nNa drugom mestu je Hanti-Mansijsk, a na trećem Perm, dok su u prvu desetku ušli i Saransk, Krasnojarsk, Čita, Rostov na Donu, Čeljabinsk, Habarovsk i Novokuznjeck.\nMoskva je zauzela 16. mesto po količini ispijenog alkohola.\nAnketa je sprovedena u oktobru na osnovu 3.250 uzoraka.\nPodsetimo, ruske vlasti su u septembru ove godine saopštile da je prema podacima Ministarstva poljoprivrede upotreba alkohola za poslednjih 12 godina širom Rusije opala za 40 odsto, ali da je i dalje to prilično velika cifra.


Jovićević: Opozicija se dijeli u dva bloka - Vijesti.me\nU opoziciji se jasno uviđaju različiti pristupi problemima, odnosno pitanju saradnje ili odnosna prema vladajućim strukturama, ocijenio je profesor Svetozar Jovićević.\n„Ništa nije strašno ako se u opoziciji polako javljaju i kristališu dva različita pristupa, to samo po sebi ne mora biti loše. Bilo bi loše ako bi izazvalo uzajamna sumnjičenja, kao što to često biva, da su jedni postali bliski vlasti, a drugi da su pravi opozicionari“, smatra Jovićević.\nOn je rekao agenciji MINA da je problematično što se u samoj opoziciji kao cjelini ne kristališu neki zajednički pristupi, jer bi imali veću specifičnu težinu u odnosu na vlast.\n„Ovako se bojim da će se to pretvoriti u uzajamnu birbu za dio birača iz istog biračkog fundusa, što naravno ne može voditi smjeni vlasti, nego samo promjeni odnosa snaga unutar opozicionog bloka, a to nije nikakvo rješenje“, pojasnio je Jovićević.\nNedostaje zrela alternativa\nPrema njegovim riječima, postoji opasnost da dobar dio biračkog tijela svaku eventualnu saradnju sa vlastima, pa čak i produktivnu, shvati kao isuviše veliko približavanje vladajućih struktura, kako bi se postalo njihovim dijelom.\nJovićević je dodao da se odavno osjeća nedostatak izgrađene, zrele i demokratske alternative u Crnoj Gori.\n„Da li će Socijalistička narodna partija (SNP) uspjeti u tom smislu da se profiliše, to je ta igra na ivici noža i pitanje je sa koliko će vještine ona tu igru da vodi. Ali svakako ne bih preporučio drugim strankama da je a priori osuđuju“, kazao je on.\nJovićević je rekao da Pokret za promjene i Nova srpska demokratija ispoljavaju više oštrine i spremnosti da proguraju svoje stavove, postavljajući uslove da bi podržali određene zakonske projekte vlasti.\nNije svaki kompromis dobar\nSNP se, kako je naveo, sve više opredjeljuje da podrži određene zakonske projekte ili stavove koje smatra bitnim za evropeizaciju Crne Gore, bez obzira da li ih predlaže vlast ili neko drugi.“I time izgrađuje svoj građanski i evropski pristup“.\n“Dobra je ta spremanost na kompromis i saradnju sa vlašću ako je ona u pravu ili ako su njena rješenja dobra, ma šta o njoj mislili. Pitanje je samo da li će tu da se pređe granica, jer ni svaki kompromis nije dobar ako se isuviše odstupa od svojih sopstvenih stavova“, ocijenio je Jovićević.\nOn je dodao da bi bilo dobro kada bi, u okviru izmjena najvišeg pravnog akta, u Ustav bila ugrađena odbredba o nezastarijevanju krivičnih djela iz oblasti korupcije i organizovanog kriminala.\n„Važno je jer, kako stvari kod nas stoje, može se lako desiti da se zaboravi, a to je vrlo opasno kada je u pitanju ugrožavanje vitalnih društvenih interesa i društvene imovine.\nMislim da to rješenje na ovaj ili onaj način treba da uđe u Ustav, a ne znam da li se SNP za njega izborila“, rekao je Jovićević.\ni taman kad je milosevic u hagu zaustio o stvaranju politicke scene na balkanu metodom skidanja sa koca i konopca otrova se, a oni nastavise bjesomucno da rastrzu ovu zemlju, a narod kao gleda...\npa zar vi ljudi, ne vidite da mila zapravo stiti ta tkz demokratska srbija koja sa njim dijeli pare od prodaje kosova i gazenja srpskog na balkanu; zar ne vidite da je milo u saglasju sa demokratskom srbijom birao sebi opozicionare, kriticare cak sa vecom paznjom nego sto je to radio sa saradnicima i savjetnicima; pa on je kao dr frankenstein stvorio ovo cudo od opozicije kao sto je i njega nekada stvorio milosevic...\npremium 7 godina i 1 mjesec\nOpozicija se djeli na poziciju(SNP) i opoziciju. DPS+SNP=DPS


U organizaciji Crvenog krsta Republike Srpske (RS) u Banjaluci će danas biti održan okrugli sto o dobrovoljnom davalaštvu krvi, čija je tema rad i unapređenje dobrovoljnog davalaštva krvi sa osvrtom na aktuelnu epidemiološku situaciju izazvanu pandemijom Covid-19, animiranje građana za plemeniti čin davanja krvi, kao i ostala pitanja u vezi sa ovom tematikom.\nOkrugli sto se organizuje u partnerstvu sa Zavodom za transfuzijsku medicinu Republike Srpske povodom obilježavanja Nedjelje Crvenog krsta, koja traje od 8. do 15. maja.\nIz Crvenog krsta RS ističu kako je davanje krvi značajno jer krv nije moguće vještački proizvesti i jedini izvor ove dragocjene tečnosti je čovjek – davalac krvi.\nU radu okruglog stola “Unapređenje programa dobrovoljnog davalaštva krvi u Republici Srpskoj” učestvovaće generalni sekretar Crvenog krsta RS Snežana Kovač, direktor Zavoda za transfuzijsku medicinu RS Gordana Guzijan, predsjednik Konferencije Dobrovoljnog davalaštva krvi Crvenog krsta RS Dragoljub Šarenac i koordinator za zdravstvenu djelatnost Ljiljana Gluhović.\nPlanirano je da u radu okruglog stola učestvuju predstavnici Ministarstva zdravlja i socijalne zaštite Republike Srpske, te opštinskih i gradskih organizacija Crvenog krsta – Banjaluka, Prijedor, Kotor Varoš, Prnjavor i Kozarska Dubica, kao i transfuzioloških službi iz Doboja, Bijeljine i Trebinja.\nTags\t#crveni krst RS\t#Dobrovoljno darivanje krvi\nIn Medias Res [10.05.2021.]\nBosna i Hercegovina prvi put domaćin velike vježbe "Brzi odgovor 21"


Ekolozi zabrinuti zbog mogućih novih pregovora 'Rio Tinta' i Vlade Srbije\nProtest protiv kompanije Rio Tinto, Srbija, 2021.\nPredstavnici Saveza ekoloških udruženja Srbije (SEOS) izrazili su 11. maja u Beogradu zabrinutost zbog, kako navode, najave kompanije Rio Tinto da želi ponovo da otvori pregovore sa Vladom Srbije o projektu "Jadar litijum".\nIz ovog saveza su naglasili da će nastaviti sa borbom protiv iskopavanja bora i litijuma u celoj Srbiji.\nNa konferenciji za novinare predstavnika udruženja "Ne damo Jadar", "Suvoborska greda" i "Marš sa Kolubare", ispred Skupštine Srbije ukazano je da se Vlada, posle izjave zvaničnika Rio Tinta o mogućem nastavku pregovora sa državom, nije oglašavala niti je to demantovala.\nPredstavnik Udruženja "Ne damo Jadar" Zlatko Kokanović rekao je da najava daljih pregovora sa Vladom Srbije, koju je izneo predsednik kompanije Rio Tinto Sajmon Tompson 5. maja, predstavlja "poniženje za Vladu i narod u Srbiji".\nRedakcija Radija Slobodna Evropa poslala je upit kompaniji Ro Tinto i Vladi Srbije sa pitanjima da li su od izbora imali pregovore i da li planiraju da dalje pregovaraju, i kako komentarišu reakcije ekoloških udruženja, ali do objavljivanja ove vesti odgovor nije stigao.\nNa konferenciji za medije Zlatko Kokanović je istakao da SEOS sumnja da je Vlada Srbije poništila dozvole Rio Tintu uoči izborne kampanje i naveo da je sakupljen dovoljan broj potpisa za narodnu inicijativu za zakonsku zabranu iskopavanja litijuma i bora u Srbiji i da će biti predati budućem sazivu Skupštine Srbije.\nRekao je da su u izbornoj kampanji i vlast i opozicija koristili temu Rio Tinta, te ukazao da je na novoj Vladi Srbije da usvoji narodnu inicijativu.\n"Zeleno rudarstvo nigde ne postoji"\nPredstavnica udruženja "Suvoborska greda" Ljiljana Bralović rekla je da će građani nastaviti borbu protiv iskopavanja i istraživanja litijuma i da neće dozvoliti da postanu "ekološke izbeglice".\n"Želimo da verujemo da Vlada Srbije pre izborne kampanje nije donela političku već stratešku odluku", rekla je ona i istakla da "zeleno rudarstvo nigde ne postoji".\nPredstavnik Udruženja "Marš sa Kolubare" Dušan Arbrajter je ukazao i na niz, kako je naveo, ekoloških problema koje je izazvala kompanija "Eurolitijum" koja u valjevskom kraju takođe radi na istraživanjima litijuma i bora.\nRio Tinto izdaje u zakup zemljište planirano za rudnik\nPoljoprivrednom i šumskom zemljištu, koje je zbog potreba otvaranja rudnika litijuma kod Loznice i izgradnje objekata, Vlada Srbije proglasila građevinskim, vraćen je prvobitni status, a parcele koje je kupila kompanija Rio Tinto date su poljoprivrednicima u zakup, izjavila je 11. maja predsednica Udruženja "Zaštitimo Jadar i Rađevinu" Marija Alimpić.\nVlada Srbije je, posle serije protesta ekoloških udruženja, u januaru ove godine donela Uredbu o prestanku važenja Prostornog plana područja posebne namene za otvaranje rudnika litijuma kod Loznice, ali status zemljišta ostao je nepromenjen.\n"Vlada Srbije i kompanija Rio Tinto pokušali su da deluju kao korporacija u zajedničkom interesu kako bi otvorili rudnik litijuma, bez obzira na štetne posledice po životnu sredinu i meštane ovog dela zapadne Srbije", rekla je Alimpić.\nTa kompanija, međutim ima problema sa zakupcima jer su je, kako je saopštila na svom sajtu 29. aprila, meštani obavestili da su pojedini zakupci na parcelama koje su u njenom vlasništvu, posadili "određene neodobrene sorte".\nAlimpić je rekla da je Sekretarijat Bernske konvencije na žalbu tog udruženja da bi otvaranjem rudnika bio ugrožen biodiverzitet tog zaštićenog područja nedavno odgovorio da je ministarka zaštite životne sredine Irena Vujović obavestila to telo da je Vlada Srbije donela Uredbu o prestanku važenja Prostornog plana područja posebne namene za otvaranje rudnika litijuma, realizacijom projekta "Jadar".


Milion kvadrata na Adi i Velikoj plaži spremaju za prodaju - Vijesti.me\nUVOD U PRIVATIZACIJU\nOd 2009. propalo više tendera za Adu i Veliku plažu. Bilo najava da će porodica Al Nahijan iz Abu Dabija uložiti čak 26 milijardi eura Edit\nGoran Kapor, Samir Adrović 3. april 2015, 14:08 ažurirano 15. februar 2019, 15:11\nUlcinjska rivijera uskoro će postati korisnik, a zatim i vlasnik blizu milion kvadrata zemljišta na Velikoj plaži i Adi, a namjera je da se ubrza proces privatizacije.\nVlada je odluku o prenosu prava korišćenja donijela 4. decembra prošle godine, a objavljena je u Službenom listu od 16. marta. Katastar u Ulcinju je trebalo u roku od osam dana da izvrši ovaj upis, ali još nije završio cijeli posao. “Vijestima” je u Ulcinjskoj rivijeri rečeno da je to prva faza nakon koje slijedi i prenos prava svojine na Ulcinjsku rivijeru.\nKompanija je do sada bila samo vlasnik objekata čak i bez prava korišćenja na zemljištu u okviru hotelskih kompleksa zbog čega su i propadali svi raniji tenderi za privatizaciju.\nOdlukom Vlade, Rivijeri će pripasti oko 335 hiljada kvadrata na Velikoj plaži, gdje se nalaze hoteli Olimpik i Belvi, i preko 660 hiljada kvadrata na Adi gdje je nudističko naselje. U obrazloženju odluke Vlade navedeno je da je sadašnja Ulcinjska rivijera pravni nasljednik bivšeg istoimenog društvenog preduzeća zbog čega joj pripada pravo korišćenja i služi za obavljanje djelatnosti društva.\nDirektor Ulcinjske rivijere Radomir Mikan Zec kazao je da je upis vlasništva preduslov za privatizaciju.\n“Već se javljaju investitori zainteresovani za privatizaciju preduzeća, a nakon donošenja vladine odluke porasla je i vrijednost akcija. Iz Vlade je najavljeno da će ove godine biti raspisan tender”, kazao je Zec “Vijestima”.\nVlada je od 2009. raspisivala nekoliko tendera za Adu Bojanu i Veliku plažu, ali bez uspjeha iako je vladarska porodica Al Nahijan iz Abu Dabija najavljivana kao siguran partner u koji će uložiti čak 26 milijardi eura.\nVećinski vlasnik Ulcinjske rivijere je država. Kompanija je u 2014. zabilježila gubitak od 863 hiljada eura, dok je godinu ranije imala dobit od 7,8 hiljada. Prihodi su iznosili 2,48 miliona eura i bili su 14 odsto manji. Rashodi su porasli za skoro isti procenat na 3,2 miliona eura.


Akcija za pomoć projektu “Nada” – inmedia.ba\nAkcija za pomoć projektu “Nada”\n0 17 Januara, 2014 12:55\nAdmir Šarčević, nekada poznati nogometaš Podgrmeča, koji sada živi i radi u dalekoj Kanadi, te njegova supruga Sanela, također nekadašnja sportistkinja, i ove godine su u toj sjevernoameričkoj zemlji započeli realizaciju humanitarne akciju za centar „Nada“ u Sanskom Mostu.\nPodsjećamo, radi se o centru za djecu s posebnim potrebama. Na ideju o organizaciji pomenute humanitarne akcije bračni par Šarčević došao je prije dvije godine godine nakon što su putem medija upoznati s radom centra „Nada“ u Sanskom Mostu. Inače, Šarčevići u Kanadi rade s djecom s posebnim potrebama, i kako ističu, imaju posebno razvijen senzibilitet prema takvoj djeci. Stupili su u kontakt s Amelom Omić, koja već duži niz godina uspješno vodi projekat „Nada“, te se upoznali s materijalnim problemima s kojima se suočava ovaj projekat. Inače, Admir Šarčević je i u Kanadi posvećen voljenom sportu i tehnički je direktor nogometnog kluba iz kanadskog grada Red Dira.\nSvakog januara klub organizira ekstra plaćene treninge za djecu, a sav prihod ostvaren na ovaj način, po dogovoru je namjenjen humanitarnoj akciji. Također, Šarčevići su sa akcijom upoznali i lokalne sponzore koji su donirali novac u ove svrhe. Prikupljeni novac će poslužiti centru „Nada“ kako bi se stvorili još kvalitetniji uslovi za boravak djece s posebnim potrebama. U protekle dvije godine prikupljena su značajna materijalna sredstva zahvaljujući kojima je izvršeno opremanje prostorija u kojima borave mališani u centru „Nada“. Također, mališani i njihovi vaspitači ugostili su proteklog ljeta porodicu Šarčević koja je bila u posjeti rodnom gradu te tada za njih priredili priredbu i darovali im poklone\nHapšenje za zločine nad mještanima Modre\nSnimak mevludskog programa iz Hamzibegove džamije u Sanskom Mostu


Političke podele utiču na pregovore o klimatskim promenama - Svet - Dnevni list Danas\nPočetna » Svet » Političke podele utiču na pregovore o klimatskim promenama\n0Piše: Danas Online 02. decembra 2018. 12.32\nFoto: Pixabay / nikolabelopitov\nPodele unutar Evrope te napetosti između Sjedinjenih Američkih Država i Kine najveći su izazov za nove pregovore o klimatskim promenama pod okriljem Ujedinjenih nacija koji u nedelju počinju u Poljskoj.\nPregovori se događaju u trenutku dok naučnici upozoravaju da će prosečna globalna temperatura do kraja veka porasti tri do pet Celzijevih stepeni što daleko nadmašuje planove da se rast ograniči na dva stepena ili manje, javlja Hina.\nCOP24 (Conference of the Parties) najvažnija je UN-ova Konferencija o klimatskim promenama nakon Pariškog sporazuma iz 2015. godine.\nOdržava se od 2. do 14. decembru u Poljskoj, zbog eksploatacije uglja u jednom od najzagađenijih područja u Evropi.\nČudo je potrebno da bi konferenciju okrunio uspeh, ocenjuje poljski domaćin.\nZa predstavnike iz 195 zemalja konferencija je rok do kojeg moraju zaključiti „pravilnik“ i upotpuniti Pariški sporazum iz kojeg su se nameravale povući Sjedinjene Američke Države, po naredbi predsednika Donalda Trampa.\nGlavni cilj Pariškog sporazuma iz 2015. je smanjenje emisije stakleničkih plinova, posledice korištenja fosilnih goriva, te ograničiti rast globalne temperature na nivo između 1,5 i 2 Celzijevih stepeni u odnosu na predindustrijski nivo.\nSmanjenjem udela fosilnih goriva nastoje se ograničiti sve učestalije klimatske krajnosti, ublažiti rast nivoa mora te izumiranje biljnih i životinjskih vrsta.\nSporazumom se svaka zemlja obavezuje na borbu protiv globalnog zagrevanja, ali potrebni su i propisi kako bi se stvarno smanjile emisije stakleničkih plinova i taj proces pomno nadzirao.\nUN-ovi naučnici objavili su da će do 2040. godine prosečna temperatura u svetu porasti za 1,5 Celzijev stepen.\nTo premašuje i najcrnje prognoze, a prema Svetskoj meteorološkoj organizaciji globalne temperature do 2100. godine porašće za tri do pet Celzijevih stepena.\nglobalno zagrevanje, klima, zagađenje


Iran isplaćuje odštetu porodicama poginulih u padu ukrajinskog aviona\nPorodice nastradalih članova posade Boinga 737-800 čije fotografije su izložene na aerodromu van Kijeva, 8. januara 20202. godine\nVlada Irana odobrila je fond za isplatu odštete porodicama poginulih u padu ukrajinskog putničkog aviona koji su iranske snage oborile iznad Teherana u januaru ove godine, saopšteno je 30. decembra iz kabineta predsednika.\nKako prenosi agencija Asošijejted pres (AP), Iran će platiti po 150.000 dolara porodicama 176 poginulih, javila je državna televizija, ali nije precizirala rok za isplatu.\nInformacija o isplati odštete dolazi u trenutku kada se porodice poginulih spremaju da obeleže godišnjicu nesreće koja se dogodila 8. januara, a diplomate zemalja čiji su građani stradali pritiskaju Iran na veću saradnju u istrazi i kompenzaciji.\nIran je danima posle nesreće negirao da je njegova vojska odgovorna za obaranje aviona, ali posle niza dokaza koje su prikupile zapadne zemlje pozivajući se na obaveštajne izvore, i međunarodnih pritisaka, priznao je da je njegova vojska greškom pogodila ukrajinski avion u trenutku pojačane napetosti sa Sjedinjenim Američkim Državama.\nIranska vojska napala je američke baze kao odgovor na ubistvo generala Kasema Sulejmanija 3. januara na aerodromu u Bagdadu.\nZapadni obaveštajni zvaničnici i analitičari veruju da je Iran oborio letelicu ruskim raketnim sistemom Tor, navodi AP.\nTeheran je tada saopštio da je avion pogodjen nenamerno "ljudskom greškom", navodeći u izveštaju da su pogrešno identifikovali civilni let kao pretnju i dva puta otvorili vatru bez odobrenja viših zvaničnika.\nKanadske vlasti tvrde da Iran nije obelodanio sve relevantne dokaze niti pružio zadovoljavajuće odgovore na mnoga pitanja, uključujući identitet odgovornih za obaranje aviona.\nAvion, Boing 737 vlasništvo ukrajinskog Internešenl Erlajnsa, leteo je za Kijev sa devet članova posade i 167 putnika iz pet zemalja, 82 Iranca, 57 Kanađana, 17 Šveđana, 11 Ukrajinaca, četiri Avganistanca i četiri britanska državljanina. Većina putnika je trebalo iz Kijeva da nastavi let prema Kanadi.\nMesecima su vlade pet zemalja zahtevale da Teheran prihvati "punu odgovornost" za nesreću i isplati odštetu porodicama žrtava u skladu sa medjunarodnim sporazumima.\nIran je slao nejasne poruke u vezi odštete, a šef glavne agencije za osiguranje u zemlji, izjavio je u oktobru da Iran neće platiti odštetu jer je avion bio "osiguran kod evropskih kompanija".\nAli drugi iranski zvaničnici obećali su da će pregovarati o odšteti sa državama čiji su građani stradali.\n"Napravili smo grešku, ali trebalo bi odlučiti o osnovi naknade", rekao je u septembru Mohsen Baharvand, zamenik ministra spoljnih poslova.\nUdruženje porodica žrtava objavilo je prošle nedelje saopštenje u kome kritikuje iransku ponudu odštete i zahteva nezavisnu i transparentnu istragu o nesreći.\n"Porodice su budne i neće potpisati nijedan dokument", navodi se u saopštenju i dodaje da "ubica ne može igrati ulogu ožalošćenog".


Amerika uvodi obaveznu vakcinaciju? Danas pada odluka!\nOd posledica korona virus u SAD je umrlo više od 800.000 ljudi\nVrhovni sud Sjedinjenih Država zakazao je za danas saslušanje usmenih argumenta protiv dve politike administracije predsednika Džoa Bajdena o vakcinama protiv kovida koje su izdale vladine agencije za borbu protiv korona virusa.\n- Politike su kritične za odgovor naše nacije na kovid-19 - saopštila je sekretarka za štampu Bele kuće Džen Psaki. Obaveznu vakcinaciju, koja se razmatra, uveli su Uprava za bezbednost i zdravlje na radu (OCHA) i Centri za medicinsku zaštitu i službu medicinske nege (CMS).\nPolitika OSHA zahteva od poslodavaca sa 100 ili više zaposlenih da obezbede da su njihovi radnici u potpunosti vakcinisani ili testirani jednom nedeljno. Obaveza vakcinisanja CMS-a za radnike u zdravstvenim ustanovama koje prihvataju federalna sredstva za medicinsku zaštitu i medicinsku pomoć, zahteva da radnici budu u potpunosti vakcinisani, uz izuzetke, uključujući i iskrena religijska uverenja.\nDržave koje predvode republikanci i savez poslovnih i verskih grupa osporavaju široki zahvat politike i efekte koje obaveza ima na kompanije i radnike. Takvu politiku su, međutim, podržale Američko medicinsko udruženje i Američko udruženje za javno zdravlje i određeni broj bivših federalnih zdravstvenih zvaničnika.\nOsporavanje se predstavlja pred Vrhovnim sudom nakon što je jedan broj nižih sudova dao različita mišljenja o politici.\nOd posledica korona virus u SAD je umrlo više od 800.000 ljudi.\nPotpredsednica SAD dobila test na COVID-19: Do daljeg joj je zabranjen ulazak u Belu kuću!\nObavezna vakcinacija SAD Amerika Koronavirus Vrhovni sud


U Avganistanu u napadu na napuštenu vojnu bazu poginulo najmanje 20 ljudi\nU napadu avganistanske vojske iz vazduha i sa zemlje na talibanske borce koji su zaposlei jednu napuštenu vojnu bazu, poginulo je najmanje 20 ljudi, uključujući i neke civile, navodi se u izveštajima.\nIma oprečnih izveštaja o mestu napada i broju žrtava što jača zabrinutost da će, kad se američka vojska i snage NATO povuku iz ratom opustošenog Avganistana, ta zemlja utonuti u još više nasilja i previranja.\nVojska je saopštila da su njene vazduhoplovne snage i kopnene trupe napale talibane ma jugu dok su pljačkali oružje i municiju iz napuštene baze. Navodi se da je poginulo 20 talibanskih boraca i „nekoliko civila“ koji su pljačkali s pobunjenicima.\nTalibani su medjutim tvrdili da su batu zasposeli u četvrtak i da je broj poginulih u današnjem napadu vojske 30 ljudi i da su svi civili.\nI talibani i vladine snage redovno krive jedni druge za napade. Napadači se retko identifikuju, a javnost se retko obaveštava o rezultatima istrage čak i napada u glavnom gradu.\nZa prva tri meseca ove godine, misija Ujedinjenih nacija u Avganistanu je saopštila da su u toj zemlji poginula ili ranjena 1.783 civila, što je za trećinu više u odnosu na isti period prošle godine.


srbijasport.net - FK Ribnica - Jovac - Vesti\nNedelja, 17.02.2019 22:57\n19.11.2017 20:27 Stojan Petković 1542\nU Jovcu kraj Kraljeva lepa fudbalska predstava. Sastali su se domaći tim Ribnica i Popovići iz istoimenog mesta na levoj obali Zapadne Morave. Bio je to, može se reći, derbi sredine tabele, posle kojeg mogu biti zadovoljni malobrojni ljubitelji fudbala. Najpre su u 3. i 4. minutu pripretili gostujući fudbaleri ali je najpre šut Vukićevića osujetio golman Ribnice a zatim je Đorđević sa...\n07.05.2017 21:55 Stojan Petković 1542\nSa liderom nema šale! Fudbaleri Goča pokazali su da se s pravom nalaze na čelu tabele Raške okružne lige. Osvojili su ceo plen u susretu sa solidnom ekipom Ribnice. Gosti su poveli golom Kostića koji je posle ubačene lopte u kazneni prostor Ribnice odlično reagovao i sa desetak metara matirao golmana Šurbatovića. Vodeći gol Goča, strelac Kostić (plavi dres) U nastavku...\n23.04.2017 19:35 Stojan Petković 1231\nU derbiju začelja lige Raškog okruga pobeda i zlatni bodovi pripali su domaćinu. Utakmica od velikog značaja za oba rivala koji se bore za opstanak u Okružnoj ligi privukla je veliki broj ljubitelja fudbala koji su u većem delu prvog dela meča videli nepovezanu igru oba protivnika,. A onda uposlednjem minutu prvog poluvremena velika radost za domaćine. Sa desne strane centrirao je Obrenović a...\n07.04.2014 00:49 RJaksic 2673\nNa terenu sportskog centra "Ibar" odigrana je borbena i zanimljiva utakmica koju je u svoju korist rešila ekipa iz Mataruške Banje. Prvo poluvreme odigrano je u korektnoj fudbalskoj atmosferi ali bez mnogo šansi uz blagu dominaciju domaćina. U drugom poluvremenu postignuta su oba pogotka na utakmici. Prvi pogodak postigao je Nikola Dević na samom početku drugog poluvrmena...\n01.12.2013 12:40 Nikola Đurišić 2080\n„Ne treba novac da se voli Jovac“, istakli su u glas igrači i navijači Ribnice iz Jovca pre 3 sezone kada je klub ostvario plasman u Okružnu ligu. I tada, kao i sada, uprava kluba nastojala je da igrački kadar čine mladi momci, delom iz mlađih kategorija, delom sa strane, ali svi na istom zadatku. Taj fluid je ove sezone dao rezultat, pa se Ribnica šepuri sa vrha tabele, ispred Braće Vuković...\n17.11.2013 16:28 Branko Biševac 2000\nU tvrdoj i pravoj prvenstvenoj utakmici, lider Ribnica i jesenji prvak Lige raškog okruga, došao je do minimalne pobede pre svega boljom igrom u drugom poluvremenu. Jedini gol na utakmici postigao je Bogavac u 69.minutu. Centarirao je sa leve strane Ristić, a Bogavac zaboravljen na drugoj stativi sa pet metara šalje loptu iza leđa golmana Vulićevića. U prvom poluvremnu...\n25.09.2013 23:19 Nikola Đurišić 2415\nNakon teškog gostovanja i pobede u Lascu u okviru 6. kola Okružne lige, odnosno zadržanog oreola nepobedivosti, fudbaleri Ribnice iz Jovca dočekali su u 7. rundi najbližeg pratioca, ekipu Braće Vuković iz Lađevaca, inače prvog favorita prvenstva za plasman u Zonu „Morava“. Ipak, Jovčani su ponovo nadmašili sami sebe, odigrali jednu šahovsku partiju na fudbalskom terenu, dosledno pratili...\n06.09.2010 22:24 G.SIMOVIĆ 1870\nI treću godinu zaredom Ribnica iz Mrsaća odlazi sa sva tri boda ovog puta teže nego što se očekivalo. Pretendent za prvo mesto i jedina ekipa sa maksimalnim učinkom slobodno se može reći ostala je dužna publici u Mrsaću. Bez pravih izrazitih šansi meč se rešavao na sredini terena gde se i odvijala najveća borba i tek poneki šut prema odličnim golmanima jedne i druge...\n31.05.2010 21:04 G.SIMOVIĆ 1936\n29.03.2009 13:04 G.SIMOVIĆ 2181


Otkrivena laboratorija za uzgajanje kanabisa kod Niša, uhapšeno sedam osoba - Blitz RS - Vesti\nUhapšeni su B. U. (1987), A. T. (1996), P. M. (1968), Ž. M. (1970), D. K. (1975), D. N. (1987) i N. J. (1999) zbog postojanja osnova sumnje da su učinili krivično delo neovlašćena proizvodnja i stavljanje u promet opojnih droga, saopštio je MUP.\n„Jedan od glavnih prioriteta našeg rada je borba protiv narko-dilera. Naš zadatak je da uhapsimo i najsitnijeg dilera koji prodaje gram droge, ali i da delujemo operativno i fokusiramo se na otkrivanje ilegalnih laboratorija, jer je na nama da učinimo sve da droga koja se proizvodi na teritoriji naše zemlje, ali i ona koja se uveze, nikad ne stigne na naše ulice“, rekao je Vulin.\nPoruka je, kako je istakao, jasna: „Srbija neće biti pogodno tle za narko-dilere i u našoj zemlji se neće osećati ni prijatno ni bezbedno, hapsićemo ih i sklanjati sa ulica“.


Veoma veliki izazov za pojedinačne OCD može biti razumijevanje donošenja odluka o ulaganjima unutar institucija Evropske unije, i na koji način se uspješno prijaviti za finansiranje iz sredstava EU. Zaista, za mnoge OCD, ovaj izazov predstavlja nerješivu misteriju. Za organizacije na Zapadnom Balkanu i u Turskoj, uprkos što su geografski blizu EU, i u smislu predstojećeg pridruživanja, procesi finansiranja iz sredstava EU mogu biti misteriozni i frustrirajući.\nDa bi smo pomogli da se ovaj proces razjasni i objasni, izradili smo priručnik. Taj priručnik i prateće alatke imaju za cilj pomaganje OCD na Zapadnom Balkanu i u Turskoj da razumiju proces pridruživanja i kasnije uspješno upravljanje sredstvima EU. To nije sveobuhvatan vodič za sredstva EU, niti se njime garantuje uspjeh prilikom prijave za finansiranje. Međutim, njegova je namjena da pokaže OCD na koji način one mogu postati efikasnije i djelotvornije u ocjenjivanju i upravljanju fondovima Evropske unije.\nOvaj priručnik je sačinjen od tri dijela: prvi, uvod u kome se objašnjava priroda finansiranja EU i konkretne prilike u regionu; drugi, dio koji opisuje na koji način OCD mogu upravljati načinom identifikovanja prilika za finansiranje od samog početka procesa do kraja, gdje oni izvještavaju o potrošenim sredstvima; i treće, kratak dio u kome se objašnjavaju prateće alatke, a na kraju glosar termina i reference.\nPreuzeti: Vodič za izradu i upravljanje projektima koji se finansiraju sredstvima Evropske unije\nVodič za trenere: Izrada i upravljanje projektima koji se finansiraju sredstvima Evropske unije\nTACSO je takođe izradio vodič kao onlajn resurs koji će biti priložen u TACSO priručnik o Izradi i upravljanju projektima koji se finansiraju sredstvima Evropske unije. Cilj ovog vodiča jeste da se prikaže niz metodologija i alatki koje se mogu koristiti u različitim vrstama aktivnosti učenja za rukovodioce OCD, zaposlene, lokalne trenere i konsultante koji su zainteresovani da pomognu i omoguće OCD da dobiju pristup i upravljaju fondovima EU.\nPreuzeti: Razvoj i upravljanje projektima finansiranim sredstvima EU (engleski)\nMonitoring i evaluacija (M&E) pomoći Evropske komisije postoji relativno dugo, a razvile su se i različite metodologije monitoringa i evaluacije, s ciljem osnaživanja praćenja i ocjenjivanja ove pomoći i na taj način doprinoseći njenoj većoj transparentnosti i pouzdanosti. Od sistema monitoringa i evaluacije iz 1999. godine, koji se usredsredio najviše na napretku i efikasnosti pomoći, Evropska komisija je počela da ide korak dalje uspostavljajući sistem monitoringa zasnovan na učinku. Od 2002. godine, sistem monitoringa zasnovan na učinku ili „monitoring orijentisan ka rezultatima“ u velikom mjeri primjenjuje Evropska komisija kao metod za procjenu aktivnosti koje se finansiraju iz različitih instrumenata Evropske komisije, uključujući Instrument pretpristupne pomoći (IPA).\nZajedno sa evaluacijom, monitoring predstavlja značajan dio Menadžmenta projektnog ciklusa EU, koji se koristi da se opišu aktivnosti upravljanja i procedure donošenja odluka tokom trajanja projekta. Njime se pomaže da se osigura da:\nProjekti podržavaju sveobuhvatne ciljeve politike Evropske komisije i razvojnih partnera;\nProjekti budu relevantni za dogovorenu strategiju i stvarne probleme ciljnih grupa/korisnika;\nProjekti budu izvodljivi, što znači da se njihova svrha može realno postići u okviru prepreka operativnog okruženja i mogućnosti agencija za sprovođenje;\nBenefiti dobijeni imaju izgleda da budu održivi.\nOd samog početka, TACSO je dodijeljen značajan zadatak podrške i praćenja projekata koji se finansiraju iz sredstava EU i vođenja OCD kroz sve aspekte sprovođenja projekta.\nCilj je podizanje standarda i učinaka projekata koji se finansiraju iz sredstava EU i unapređenje projektnog upravljanja i monitoringa, omogućavanja učenja za naredne aktivnosti i unapređenje odgovornosti OCD, kako pred EU, tako i pred sopstvenim korisnicima projekta.\nImajući u vidu sve gore navedeno, smjernicama se omogućava vođenje kroz implementaciju projekata finansiranih iz sredstava Evropske unije, kao i monitoring istih, čime se isključuje evaluacija. Ovdje se upućuje na to kako TACSO vidi svoju ulogu i doprinos, kakvu vrstu podrške TACSO treba da pruža, i na koji način može doprinijeti da se obogati kvalitet svakog pojedinačnog projekta.\nPreuzeti: Smjernice za izvođenje projekata koji se finansiraju sredstvima EU (engleski)


Panasonic RP-HS34E-W slušalice cena, cene Srbija, prodaja Beograd Novi Sad Niš\nPanasonic RP-HS34E-W slušalice cene\nPanasonic RPHS34EW PANASONIC slušalice RP-HS34E-W bele, sportske, vodootporne PANASONIC slušalice RP-HS34E-W bele Vodootporne slušallice za bavljenje sportom, Pogonska jedinica (promer u mm) 14,3, Neodmijum magnet, Impendanca Ohm/1kHz 23, Osetljivost (dB/mW) 112, Maks, ulaz (mW) 200 (*IEC), Frekvencijski opseg (Hz-k... specifikacija\ncena od 990,00 do 1.990,00 din | prodavnica (9)\nPANASONIC slušalice RP-HS34E-W bele, sportske, vodootporne PANASONIC slušalice RP-HS34E-W bele Vodootporne slušallice za bavljenje sportom, Pogonska jedinica (promer u mm) 14,3, Neodmijum magnet, Impendanca Ohm/1kHz 23, Osetljivost (dB/mW) 112, Maks, ulaz (mW) 200 (*IEC), Frekvencijski opseg (Hz-k\nAltos AL150S slušalice\nEPonuda nije internet prodavnica već Vam omogućava da brzo i lako nađete Panasonic RP-HS34E-W slušalice po najjeftinijoj ceni. Naš cilj je da kupci budu što bolje informisani o ponudi Panasonic slušalice RP-HS34E-W na tržištu Srbije. Vrlo lako nalazite željeni proizvod za kategoriju Slušalice cene, ne morate da lutate od sajta do sajta za Panasonic Slušalice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Panasonic RP-HS34E-W slušalice sa PRODAVCEM. EPonuda ne može da garantuje potpunu tačnost specifikacije i slika za Panasonic RP-HS34E-W slušalice. Pre kupovine, podatke za Panasonic slušalice RP-HS34E-W proverite na sajtu PROIZVOĐAČA.


Ministar Nenadić: Pitanje dugovanja za komunalne usluge mora se rješavati van suda | Kanton Sarajevo - Ministarstvo pravde i uprave\nMinistar Nenadić: Pitanje dugovanja za komunalne usluge mora se rješavati van suda\nAkcioni plan mjera i aktivnosti na unapređenju naplate komunalnih usluga bio je povod današnjeg sastanka kojeg je organizovalo Ministarstvo pravde i uprave Kantona Sarajevo. Pored resornog ministra Marija Nenadića, sastanku su prisustvovali ministar komualne privrede i infrastrukture Senad Hasanspahić, predsjednica Općinskog suda Janja Jovanović, te predstavnici Visokog sudskog i tužilačkog vijeća i javnih komunalnih preduzeća.\nKako je već nekoliko puta ministar Nenadić govorio, pred ovom Vladom Kantona Sarajevo je još jedan veoma ozbiljan izazov, obzirom da je kao i u mnogim drugim oblastima, tako i po pitanju naplate komunalnih usluga u Kantonu, zatečeno jedno izuzetno zapušteno stanje.\n“Samo u Općinskom sudu u Sarajevu, nalazi se oko 940.000 neriješenih tužbi za naplatu komunalnih usluga, a iznos koji se sudski naplaćuje iznosi oko 200 miliona KM”, istakao je ministar Nenadić te dodao kako je ovakva situacija dovela do velikog zagušenja u radu Općinskog suda, u kojem je svega oko 40.000 parničnih i krivičnih predmeta, a formiranje svake pojedinačne tužbe na sudu i njeno administriranje, bez obzira na iznos, košta 90 KM.\nPo njegovim riječima, sve buduće aktivnosti trebaju da se odnose najprije na izmjene zakonodavstva na federalnom i kantonalnom nivou, uz mijenjanje sistema naplate, te nastojanje da se spriječi da ovi predmeti dolaze na sudove, i da se oni trebaju rješavati u drugim administrativnim postupcima, a ne u sudskim što je predloženo Akcionim planom.\n“Potrebno je produžiti rokove zastare za potraživanje po osnovu neplaćanja komunalnih usluga sa jedne na tri godine. Komunalna preduzeća trebaju više raditi na naplati svojih potraživanja, a ne kao što je to slučaj bio do sada, naplatu u velikoj mjeri tužbama prebaciti na Općinski sud, što nije dalo dobre rezultate”, pojasnio je ministar Nenadić.\nNa sastanku je navedeno kako je potrebno raditi na ažuriranju baza dužnika, boljoj razmjeni podataka i komunikacije između komunalnih preduzeća i Suda uz jačanje njihovih kapaciteta, te povlačenju sa Suda već riješenih predmeta, objedinjavanju spiskova dužnika, promjeni sistema naplate komunalnih usluga, unapređenju servisa prema građanima, uvođenju restriktivnijih mjera prema neplatišama, ali i aktivnijom socijalnom politikom s ciljem oslobađanja od plaćanja komunalnih usluga određenih kategorija korisnika u Kantonu Sarajevo.\nBilo je riječi i opravdanosti oprosta dijela starih dugova, uključivanju medijacije, reprogramu dugova, objedinjavanju više sudskih postupaka protiv istog korisnika u jedan, uspostavljanju jedinstvenog sistema naplate komunalnih usluga za sva komunalna preduzeća i jedinstvene uplatnice za komunalne usluge, formiranju holdinga komunalnih preduzeća i slično.\nAkcioni plan predviđa i članove koji se odnose na ugradnju pojedinačnih mjerača, unapređenju sistema opomena korisnika, ali i na aktivniju javnu kampanju i promociju obaveza plaćanja komunalnih usluga i obavještenja korisnika o posljedicama njihovog neplaćanja.\nNastojat će se kroz ovaj plan razmotriti i mogućnosti javne objave spiskova dužnika , uvođenja adminstrativnih mjera na plate i druga primanja dužnika, posebno onih koji su zaposleni u javnom sektoru.\nMinistar Nenadić je potcrtao kako je prije svega najvažnije raditi na izgradnji svijesti korisnika o obavezi plaćanja komunalnih usluga. Najavio je da će se realizacija Akcionog plana analilizirati na mjesečnoj bazi.\nPo riječima ministra Nenadića, koji smatra da postoji rješenje, tokom provođenja plana neophodno je iskreno i predano raditi kako bi se stanje saniralo i u konačnici riješilo.\nDodao je da se već u prva tri mjeseca njegove provedbe mogu očekivati konkretni i mjerljivi rezultati.


Korisnici prijavljuju uobičajenu pogrešku u vezi sa širokopojasnom vezom, gdje se internetska veza odjednom prekida i više se ne možete povezati. Kada pokrenete alat za rješavanje problema, dobit ćete poruku o pogrešci koja kaže: " Vaš širokopojasni modem ima problema s povezivanjem ". Klikom na Next, pokušava riješiti problem, ali konačno ga ne može riješiti i prikazuje " Veza između vaše pristupne točke, usmjerivača ili kabelskog modema i interneta je prekinuta " u odjeljku Pronađeni problemi .\nKorak 1: Kliknite gumb Start na radnoj površini i u okvir za pretraživanje unesite Command Prompt . Desnom tipkom miša kliknite rezultat i odaberite Pokreni kao administrator da biste otvorili naredbeni redak u administratorskom načinu.\nKorak 2: U prozoru naredbenog retka pokrenite donju naredbu i pritisnite Enter :\nKorak 3: Sada pokrenite donju naredbu i pritisnite Enter :\nKorak 4: Zatim izvršite jednu po jednu sljedeće naredbe i pritisnite Enter :\nKorak 4 : Zatim izvršite jednu po jednu sljedeće naredbe i pritisnite Enter:


Ovo su 50 NAJMOĆNIJIH ljudi u srpskom sportu\nTradicionalnu seriju „Blica“, koja ide već trinaestu godinu, nastavljamo listom najmoćnijih ljudi u srpskom sportu.\nSUTRA 30. marta vas, u štampanom izdanju "Blica", očekuje lista najmoćnijih u našim medijima.\nSrpski sport je jedna od retkih oblasti u našoj zemlji u kojoj možemo ravnopravno da izađemo na megdan ozbiljnim svetskim sportskim velesilama i da im pariramo. Uspesi srpskih košarkaša, odbojkaša i vaterpolista, kao i mesto koje je u svetskom tenisu zauzeo Novak Đoković dovoljno govore o tome.\n1. Slaviša Kokeza (2)\nPredsednik Fudbalskog saveza Srbije. Najveći uspeh srpskog sporta u 2017. godini vezan je za plasman fudbalske reprezentacije na Svetsko prvenstvo u Rusiji. Kokeza je u kratkom roku uspeo da stabilizuje našu fudbalsku kuću i da „orlove“ pretvori u tim za respekt, koji je direktno izborio mesto na Mondijalu. Takođe je modernizovao rad Fudbalskog saveza i inicirao je veće ulaganje u infrastrukturu, kao što je izgradnja Nacionalnog stadiona. Na čelo FSS došao maja 2016. godine a uspeo je da unapredi kredibilitet Srbije u međunarodnim organizacijama.\n2. Novak Đoković (1)\nSrbija se u svetu prvo vezuje uz ime Novaka Đokovića koji je u prethodnoj godini prošao verovatno kroz najteži period u karijeri. Novak je od početka 2017. kuburio sa povredom lakta, ali je, kao i dosta puta do tada, stisnuo zube i nastavio da igra. Međutim, i pored ogromne želje, bivši prvi teniser sveta je za vreme Vimbldona odlučio da pauzira šest meseci kako bi se u 2018. vratio zdrav i spreman za osvajanje najvećih turnira. I pored toga što ga nije bilo dugo na terenu, Novakov uticaj u svetu tenisa i sporta nastavio je da raste i kroz njegovu fondaciju.\n3. Nebojša Čović (3)\nPredsednik Košarkaškog kluba Crvena zvezda. Čović je već godinama sinonim za uspeh crveno-belih, finansijski, organizacioni i rezultatski. Tokom 2017. godini napravili su istorijske rezultate: tim sa Malog Kalemendana je osvojio Kup Radivoja Koraća, ABA ligu i domaći šampionat, a samo jedna pobeda je Zvezdu delila od plasmana u Top 8 Evrolige. Po završetku sezone i odlaska gotovo kompletog tima, Čović je strpljivo dovodio jednog po jednog košarkaša, i pored kritika da „kvalitet mora da se plati“. Umesto Dejana Radonjića, na klupu je doveo mladog i talentovanog Dušana Alimipijevića, što se pokazalo kao pun pogodak.\n4. Zvezdan Terzić (4)\nDirektor Fudbalskog kluba Crvena zvezda. Terzić se pokazao kao direktor koji najbolje radi pod pritiskom. Uspeo je da sezonu u kojoj je Crvena zvezda ostala bez oba trofeja, koji su otišli u Humsku, i kada su svi tražili njegovu glavu, pretvori u crveno-belo evropsko proleće. Terzićev potez godine je angažovanje trenera Vladana Milojevića umesto Miodraga Božovića koji je uspeo da izgubi već dobijeni šampionat. Takođe, umesto da nastavi sa praksom koja je ubijala srpski fudbal poslednjih decenija, Terzić je odlučio da zadrži najbolje fudbalere i da odbije sve ponude koje su stigle na „Marakanu“. Hrabar potez se isplatio jer je Zvezda počela da praši Evropom, u kojoj je postala prvi naš tim koji je prošao tri kruga kvalifikacija i plasirao se u ligaški deo takmičenja u Ligi Evrope.\n5. Milorad Vučelić (5)\nPredsednik Fudbalskog kluba Partizan. Crvena zvezda je pri kraju prošle sezone praktično počela da slavi titulu prvaka, ali su na „Marakani“ zaboravili da protiv sebe imaju čoveka koji se podiže i posle teškog nokauta. Milorad Vučelić je probudio fudbalskog velikana iz Humske, i to u trenutku kada su i navijači počeli da okreću leđa crno-belima. Vučelić je kupovao malo, ali kvalitetno, a uspeo je i da napravi atmosferu u kojoj su i bivši fudbaleri poželeli da se vrate u klub, kao što je bio slučaj sa Vladimirom Stojkovićem i Zoranom Tošićem. Rezultat je dupla kruna i plasman u šesnaestinu finala Liga Evrope, iako su mnogi smatrali da Partizan nema kvalitet za trofej, bar ne u društvu komšija iz Ljutice Bogdana.\n6. Božidar Maljković (-)\nPredsednik Olimpijskog komiteta Srbije. Jedan od najvećih trenera u istoriji košarke. Iako već pet godina ne sedi na klupi, Maljković je prihvatio da predvodi Olimpijski komitet Srbije. Od prvog dana bio je uključen u sve aktivnosti, od najmlađih kategorija pa sve do olimpijaca, jer je rekao da će uraditi sve kako više ne bi postojala razlika između takozvanih malih i velikih sportova. Legendarni trener je oko sebe okupio ekipu stručnjaka na svim poljima i počeo je da obilazi sva mesta u Srbiji kako bi se uverio gde bi prvo trebalo da se pritekne u pomoć. Njegova akcija je naišla na pozitivan odjek, a Maljković je obećao da će Olimpijski komitet raditi ono zbog čega i postoji, da pomaže srpskom sportu. Glavni cilj svakako je priprema sportista za Olimpijske igre u Tokiju 2020. godine.\n7. Miško Ražnatović (8)\nNajuticajniji košarkaški menadžer u Evropi. Menadžer koji je uspeo da napravi ljudski odnos sa igračima daleko iznad uobičajenog zaposleni-poslodavac, potvrdio je savršenu intuiciju da u moru košarkaša pronađe pravi biser, kao što je, u ovom trenutku, Nikola Jokić. Miško Ražnatović je razvio i poverenje sa vlasnicima koji znaju da će od srpskog menadžera dobiti samo najbolje. Takođe, svoj klub Mega Bemaks pretvorio je u rasadnik talenata iz kojeg svake godine bar po dvojica igrača odlaze u NBA ligu.\n8. Željko Obradović (24)\nSa devet osvojenih Evroliga, Željko Obradović je najtrofejniji košarkaški stručnjak. Sa Fenerbahčeom je potvrdio svoju superiornost. Kada je bilo najteže, u završnici Evrolige, Obradović je iz turskog tima izvukao maksimum i uspeo je da trofej donese u Istanbul. Obradović je sa Fenerom osvojio i domaći šampionat, a ponovo ima lepe šanse da odbrani krunu, pogotovo što se finalni turnir Evrolige igra u Beogradu. Obradović je uvek otvoren da pomogne srpskoj košarci i reprezentaciji a pred početak nove sezone sa Fenerbahčeom je gostovao u svom Čačku gde je igrao protiv Borca. Takođe, revijalnom utakmicom je pomogao Partizanu da dobije 20.000 evra od TV prava a pomogao je i Zvezdi kupujući od nje prvo Nikolu Kalinića, onda i Marka Gudurića.\n9. Predrag Danilović (10)\nPredsednik Košarkaškog saveza Srbije. Iako je uvreženo mišljenje da je lako voditi košarku jer smo jednostavno talentovani za ovaj sport, talenat je jedno, a osvajanje trofeja potpuno je druga priča. To zna i Danilović, proslavljeni as koji je u igračkoj karijeri i na čelu Partizana pokazao da zna kako da bude bolji od ostalih. Ni sad nije razočarao. Već na svom prvom velikom takmičenju, na Evropskom prvenstvu u Turskoj košarkaši su uzeli srebrnu medalju. Danilović insistira i na razvoju rada sa mlađim kategorijama, a rezultat su zlatne medalje juniora i juniorki na evropskim šampionatima.\n10. Zoran Gajić (29)\nPredsednik Odbojkaškog saveza Srbije. Prošlu godinu su obeležili uspesi srpske odbojke. Zbog toga, učinak predsednika Zorana Gajića dobija na važnosti jer u Srbiji, osim odbojke, ne postoji sport u kojem smo podjednako uspešni u muškoj i ženskoj konkurenciji. Prethodne godine dame su bile uspešnije - posle bronze na Svetskom kupu u Kini, trijumfovale su na Evropskom prvenstvu u Azerbejdžanu. Predsednik Gajić se ispred Saveza potrudio da odbojkašicama obezbedi maksimalne uslove za rad, na čemu su nam one uzvratile zlatom. Odbojkaši su, takođe, bili na korak od najsjajnijeg odličja na Evropskom prvenstvu u Poljskoj, ali su zbog samo jednog loše odigranog meča morali da se zadovolje bronzom.\n11. Vanja Udovičić (11)\nBivši proslavljeni vaterpolo reprezentativac se odlično snašao na poziciji ministra za sport i omladinu. Komunikativan i prepoznatljiv u sportskim rugovima, Vanja Udovičić se založio za projekat da sportovi dobiju svoje nacionalne kuće. Na taj način bi se ubrzao proces stvaranja mladih sportista koji bi 24 sata na dan imali idealne uslove za trening. Takođe, Udovičić se zalaže i za ulaganje u razvoj trenera, kao i za razmenu iskustava i stručnjaka sa razvijenijim državama. U poslednjih nekoliko nedelja na njegov rad je bačena senka aferom "Univerzijada", u čijem se centru našao ministar, koji je prebacio 143 miliona dinara fantomskoj firmi "Evropske univerzitetske igre 2020. Beograd", koja je osnovana sa falsifikovanim dokumentima i bez odluke Skupštine Univerzitetskog sportskog saveza Srbije.\n12. Aleksandar Đorđević (17)\nSelektor neše košarkaške reprezentacije. Bez pola tima, što zbog povreda, što zbog otkaza, Sale Nacionale je sa Srbijom stigao do srebrne medalje na Evropskom prvenstvu. Aleksandar Đorđević je tako potvrdio da se nalazi u grupi mladih košarkaških stručnjaka pred kojima je blistava budućnost, a pored „orlova“ sa uspehom је водио i Bajern koji je neprikosnoven u Nemačkoj. Ove godine sedi na klupi Srbije u kvalifikacijama za Svetsko prvenstvo 2019. godine u Kini.\n13. Aleksandar Boričić (9)\nPredsednik Evropske odbojkaške federacije čije ime otvara sva vrata u svetu odbojke. Boričić je jedan od najzaslužnijih za razvoj odbojke, ne samo u Srbiji i Evropi već širom sveta. Zaslužan je što je odbojka na pesku postala olimpijski sport, a sada isto pokušava i sa odbojkom na snegu, disciplini koja je predstavljena na Zimskim igrama u Pjongčangu.\n14. Žarko Zečević (13)\nPotpredsednik OK Srbije i siva eminencija Partizana. Zečević je već više od 50 godina deo Sportskog društva i Fudbaskog kluba Partizan. Legendarni generalni sekretar crno-belih više ne upravlja klubom iz Humske, ali je njegov uticaj na sve što se dešava u Partizanu i dalje veoma snažan.\n15. Milorad Mažić (14)\nNaš najbolji fudbalski sudija čiji su kvaliteti prepoznati i pohvaljeni van granica Srbije. Zato i ne čudi da je FIFA izbrala baš Mažića da bude jedan od samo deset evropskih sudija koji će deliti pravdu na Svetskom prvenstvu u Rusiji. Mažić je već sudio mečeve na evropskim i svetskim šampionatima, bio je na centru terena u finalu Kupa konfederacija, a vodio je i brojne utakmice u Ligi šampiona i Ligi Evrope.\n16. Veselin Jevrosimović (18)\nPredsednik Atletskog saveza Srbije. Srpska atletika nije mogla da poželi bolji početak 2017. godine, kada je Ivana Španović osvojila zlatnu medalju na Evropskom dvoranskom prvenstvu u Beogradu, niti bolji start ove godine kada je takođe trijumfovala na istom takmičenju u Birmingemu. Jevrosimović je zajedno sa Atletskim savezom dobio najviše pohvale za organizaciju značajnog sportskog takmičenja u „Areni“, što je znak da u budućnosti možemo da računamo na nova domaćinstva. Srbija je dobila i evropsku šampionku u skoku udalj za atletičarke do 20 godina Milicu Gardašević.\n17. Vladan Milojević (-)\nTrener Fudbalskog kluba Crvena zvezda. Što je Dejan Radonjić bio za navijače Crvene zvezde u košarci, to je postao Vladan Milojević na fudbalskom terenu. Zvezdin Klark Kent je preuzeo ekipu posle šokantnog gubitka titule i uspeo je da od fudbalera, za koje smo tvrdili da ne zaslužuju Zvezdin dres, stvori pobednike. Utisak je da je Milojević popularniji od svojih fudbalera, što on odbija da prihvati. Takođe, redovno staje na stranu igrača što nije bio slučaj sa njegovim prethodnicima.\n18. Dejan Savić (16)\nSelektor vaterpolo reprezentacije je poznat kao čovek bez dlake na jeziku. Za uspehe u 2017. godini rekao je da zaslužuju „trojku“, iako je Srbija odbranila titulu u Svetskoj ligi i uzela zlato na Olimpijskim igrama. Dejan Savić je mislio na poraz od Hrvatske i „samo“ bronzu na Svetskom prvenstvu. Savić kaže i da je Srbija na nogama prošla kroz rezultatsku krizu i da sada možemo samo da budemo uspešniji.\n19. Dejan Stanković (20)\nFudbalski as i prvi savetnik predsednika UEFA. Veliki fudbaler i još veći čovek kada je potrebno da se pomogne onima koji nemaju, Dejan Stanković je u martu prošle godine postao prvi savetnik predsednika UEFA Aleksandera Čeferina. Visoka funkcija je nagrada za Stankovića koji je ostavio dubok trag u svim klubovima za koje je igrao. Pored zahtevnog zadatka u UEFA, pomogao je i Srbima koje žive na Kosovu i Metohiji, a obezbedio je i put mlađim kategorijama Crvene zvezde na turnir u Italiji.\n20. Fali Ramadani (7)\nNajuticajniji fudbalski menadžer u Srbiji. Vlasnik agencije „LIAN sport“ dugo je bio čovek iz senke koji je komandovao praktično svim transferima srpskih fudbalera. Sa snažnim uticajem u Evropi i vezama čvršćim od međudržavnih sporazuma, Ramadani je trgovao igračima, a da oni to i ne znaju. Najbolje odnose imao je sa Partizanom u kojem je jednog dana bio „otimač igrača“, a već sutra „spasilac“ koji je brzo mogao da donese novac u klupsku kasu. Prethodne godine je, ipak, imao manji „obrt“.\n21. Nikola Jokić (-)\nBez dileme, naš najbolji košarkaš. Nećemo slagati ako kažemo da je Srbija navikla da se budi uz Nikolu Jokića i njegove maestralne igre u NBA ligi sa svojim Denverom. Jokić se sredinom prošle godine našao na udaru jednog dela javnosti zbog stava da neće igrati na EP kako bi se posvetio treninzima i pripremama za NBA sezonu. Da li je postupio pravilno ili ne, sada nije važno jer Srbija mora da stane uz svog najboljeg igrača u 21. veku.\n22. Miloš Teodosić (22)\nKošarkaški reprezentativac, najbolji Evropljanin van NBA, konačno je zaigrao u najjačoj ligi na svetu. Međutim, Teodosić je zbog povrede morao da propusti Evropsko prvenstvo u Turskoj, tako da njegovo ime nije među osvajačima srebrne medalje. Posle šest sezona, Teodosić je napustio CSKA nakon što sa Moskovljanima nije uspeo da odbrani titulu šampiona Evrolige. Sa Los Anđeles Klipersima je potpisao ugovor na dve godine i odmah je dobio mesto u startnoj postavi. Briljantnim igrama oduševljava zahtevnu publiku u NBA arenama.\n23. Zoran Laković (23)\nBivši generalni sekretar FS Srbije već više od godinu je direktor Nacionalnih asocijacija UEFA. Slaviš Kokeza, prvi čovek FSS, kaže da je Zoran Leković jedan od važnijih šrafova mašine koja je odvela „orlove“ na Svetsko prvenstvo i da je njegov udeo u rezultatima značajan. Zajedno sa Dejanom Stankovićem, radi na promociji srpskog fudbala u Evropi koja je danas mnogo bolja nego pre samo nekoliko godina.\n24. Nemanja Matić (-)\nNaš fudbalski reprezentativac i zvezda Mančester junajteda. Žoze Murinjo je uradio sve da bi Nemanju Matića doveo u Mančester junajted. Čelsi i Antonije Konte su lako popustili i sada londonski klub može samo da sanja o odbrani titule. Nemanja Matić je mozak srpskog tima i fudbaler koji bi na Mondijalu trebalo da potvrdi vanserijski talenat.\n25. Mladen Krstajić (-)\nSelektor reprezentacije Srbije. I bez velikog trenerskog iskustva, Mladen Krstajić je dobio priliku da vodi Srbiju na Svetskom prvenstvu u Rusiji. Mnogima je zasmetao način na koji je Krstajić stigao na kormilo, posle razlaza sa Slavoljubom Muslinom, ali je on odlučio da stisne zube i posveti se samo „orlovima“. Krstajićev prvi potez je bio da priliku pruži mlađima igračima, pre svih Sergeju Milinkoviću Saviću, kao i fudbalerima iz Superlige.\n26. Predrag Peruničić (27)\nDržavni sekretar za sport. Iako je u rukometu navikao da bude u glavnoj ulozi, Predrag Peruničić je dolaskom na mesto državnog sekretara za sport dobio zadatak da radi iz drugog plana. Peruničić se trudi da poseti što više mesta u Srbiji kako bi svima predstavio Zakon o sportu, odnosno kako bi pomogao da se sredstva rasporede tamo gde su najpotrebnija. Uključen je i u aktivnosti oko organizacija sportskih događaja u Srbiji.\n27. Ivana Španović (28)\nNajuspešnija i najtrofejnija srpska atletičarka. Ivana Španović je klasičan primer da dame imaju teži put u proboju do vrha srpskog sporta. Najbolja atletičarka Srbije osvojila je zlatnu medalju na dvoranskom EP u Beogradu sa državnim rekordom od 7,24 metara, dok je zbog, sada već legendarne zihernadle, ostala bez prvog mesta na Svetskom šampionatu u Londonu. Zato je superiornost pokazala na nedavno završenom Svetskom dvoranskom prvenstvu u Birmingemu gde je osvojila zlato i potvrdila svoju superiornost u ovoj atletskoj disciplini. Ne smemo ni da zaboravimo da je Španovićeva trijumfovala i u Dijamantskoj ligi i tako ponovila uspeh iz 2016. godine.\n28. Bogdan Bogdanović (-)\nKošarkaški reprezentativac i zvezda u usponu NBA lige. U sportu su retki skromni heroji kao što je Bogdan Bogdanović. Klupski prvak Starog kontinenta sa Fenerbahčeom i vlasnik srebrne medalje sa Evropskog prvenstva kao reprezentativac Srbije, uvek se trudi da dokaže da je on samo deo kolektiva koji pobeđuje. Bogdanović je predvodio „orlove“ do drugog mesta u Turskoj, a za svoje fantastične igre nagrađen je ugovorom sa Sakramentom, gde se pridružio Vlade Divcu i Predragu Stojakoviću. I to nije sve, Bogdan Bogdanović je najplaćeniji novajlija u istoriji NBA lige.\n29. Božidar Đurković (30)\nPredsednik Rukometnog saveza. Srpski rukomet je poslednjih godina bio na aparatima za održavanje života, ali ni takva beznadežna situacija nije sprečila Božidara Đurkovića da zavrne rukave i počne sa „čišćenjem“. Svesni smo da godina ili dve nisu dovoljne da se vratimo gde nam je mesto, ali je Đurković ipak uspeo da reši goruća pitanja i da obe naše reprezentacije učestvuju na najvećim takmičenjima. Konačan cilj je da rukometaši i rukometašice obezbede olimpijsku vizu za Tokio.\n30. Ivan Miljković (-)\nOdbojkaška legenda i prvi potpredsednik Odbojkaškog saveza. Sa terena, jedan od najvećih odbojkaša svih vremena, odmah se preselio u Savez a rezultati su bili odmah vidljivi - dve medalje na evropskim prvenstvima. Pored takmičarskog dela, Ivan Miljković je zadužen i za projekat nacionalnog odbojkaškog centra čija bi izgradnja uskoro trebalo da počne. Miljkovića u 2018. očekuju Liga nacija, kao i dva Svetska prvenstva, u Bugarskoj i Italiji za odbojkaše, odnosno u Japanu za odbojkašice.\n31. Miroslav Đukić (-)\nTrener Fudbalskog kluba Partizan. Nakon što je otišao nezadovoljan situacijom u srpskom fudbalu, Miroslav Đukić je odlučio da se ipak vrati i to u prilično nezahvalnom trenutku, po sebe i Partizan. Marko Nikolić je osvojio duplu krunu i Đukiću je ostavio tim bez glavnih igrača Leonarda i Đurđevića. I pored sporog početka, Đukić je konsolidovao ekipu koja je izborila plasman u šesnaestinu finala Lige Evrope i na taj način je odgovorio na prozivke dela navijača. Ispadanje iz nokaut faze Lige Evrope i loši rezultati u domaćem prvenstvu ozbiljno su ugrozili njegovu poziciju na klupi Partizana.\n32. Ostoja Mijailović (-)\nPredsednik Košarkaškog kluba Partizan. Uspešni biznismen iz Čačka u septembru prošle godine preuzeo je upravljanje Košarkaškim klubom Partizan nakon što je u junu Nikola Peković podigao sidro. Zatekao minus u kasi, tužbe bivših igrača i trenera, skroman košarkaški kadar... Ipak, za manje od pola godine uspeo je da stigne do trofeja Kupa.\n33. Marina Maljković (34)\nSelektor ženske košarkaške reprezentacije. Šampionka Evrope i bronzana sa Olimpijskih igara u Riju vratila se na mesto uspeha, na kormilo ženske košarkaške reprezentacije. Marina Maljković je rado prihvatila poziv KS Srbije, uz dogovor da i dalje ostane na klupi Galatasaraja. Marina, takođe, dosta vremena, pažnje i znanja ulaže u razvoj devojčica osnovnoškolskog uzrasta kroz svoj “Pokret za žensku košarku” kroz koji je u kratkom periodu prošlo više stotina budućih šampionki.\n34. Aleksandar Rašković (21)\nKošarkaški menadžer. U tom poslu je gotovo pune tri decenije i jedan je od ljudi koji je postavio standarde u Evropi. Brinuo je i brine o karijerama na stotine košakaša i trenera, a dovoljno je reći da je letos obezbedio Bogdanu Bogdanoviću trogodišnji ugovor sa Sakramentom vredan 30 miliona dolara. Takođe, Rašković je ugovorio odlaske Jana Veselog i Nikole Kalinića u Fenerbahče, gde je njegov klijent i Željko Obradović.\n35. Nikola Grbić (37)\nSelektor odbojkaša Srbije. Najbolje srpske odbojkaše već smo videli na najvišoj stepenici pobedničkog postolja na Evrospkom prvenstvu, ali je onda došao šokantan poraz od Nemaca. Ipak, Grbić je uspeo da u kratkom roku podigne svoje igrače koji su stigli do bronze na Evropskom prvenstvu u Poljskoj. Pokazao je da raste u velikog stručnjaka, što bi trebalo da potvrdi ove godine u novoformiranom takmičenju Ligi nacija i na Svetskom prvenstvu koje počinje na jesen.\n36. Dragan Džajić (35)\nFudbalska legenda i počasni predsednik FK Crvena zvezda. Kompletna istorija kluba sa „Marakane“ može da stane u četiri slova - Džaja. Iako se povukao iz aktivnog vođenja kluba, Dragan Džajić je ostao čovek uz kojeg je vezano sve što se vredno dogodilo u Crvenoj zvezdi.\n37. Zoran Terzić (41)\nSelektor ženske odbojkaške reprezentacije. Nikada sa kompletnim sastavom i uvek sa dosta rovitih odbojkašica, Terzić je uspeo da čvrsto ostane na nogama i da fantastičnim rezultatima sebi obezbedi mesto u Top 50. Terzić je reprezentaciju Srbije odveo do trećeg mesta na Gran priju za odbojkašice koje je, pored bronzane medalje, donelo i nagradu od 200.000 dolara. Samo nekoliko meseci kasnije, odbojkašice su predvođene Terzićem osvojile Evropu.\n38. Nenad Lalović (-)\nPredsednik Međunarodne rvačke federacije. Malo je ljudi na planeti za koje može da se kaže sa su spasili sport. Jedan od njih je naš Nenad Lalović koji je uspeo da rvanje zadrži u programu Letnjih olimpijskih igara. Međutim, to nije sve. Lalović je nedavno izabran i za člana Izvršnog odbora Međunarodnog olimpijskog komiteta. Ukratko, ovo je prvi, ali i važan korak na putu da Srbija jednog dana dobije mesto predsednika MOK.\n39. Jovan Šurbatović (-)\nGeneralni sekretar Fudbalskog saveza Srbije. Šurbatović je za dosadašnji rad u našem fudbalu jednoglasno izabran za generalnog sekretara FSS i to u periodu kada je naša reprezentacija obezbedila Svetsko prvenstvo. Šurbatović uživa veliko poverenje prvog čoveka Saveza Slaviše Kokeze, a pre dolaska u FSS punih pet godina bio je generalni sekretar FS Beograda, gde je „ispekao zanat“.\n40. Đorđe Višacki (-)\nGeneralni sekretar OK Srbije. Još jedan čovek od poverenja predsednika Božidara Maljkovića, koji je već devet godina na poziciji generalnog sekretara OKS. Bivši trofejni veslač je deo mlade generacije srpskih sportskih funkcionera za koje u svetskim institucijama imaju samo reči hvale. Đorđe Višacki je bio uz naše olimpijce na nedavno završenim Zimskim olimpijskim igrama u Pjongčangu i izabran je za člana Izvršnog odbora Evropskih olimpijskih komiteta.\n41. Sergej Milinković Savić (-)\nSrbija dugo nije imala fudbalera o kojeg se otimaju najveći svetski klubovi. A onda smo dobili Sergeja Milinkovića Savića, bisera za kojeg Lacio traži neverovatnih 100 miliona evra. Da li Sergej stvarno toliko vredi, saznaćemo već na leto kada se u Rusiji igra Mondijal na kojem će Rimljani pokušati da debelo zarade na srpskom reprezentativcu.\n42. Vlade Divac (32)\nGeneralni menadžer Sakramento Kingsa. Vlade Divac je uspeo da preživi na mestu generalnog menadžera kluba iz glavnog grada Kalifornije iako je trejdovao najboljeg igrača Demarkusa Kazinsa. Bivši NBA as je tako šokirao fanove Sakramenta koji su očekivali da će Kazins biti temelj za nove „kraljeve“. Takvim potezom Divac je pokazao da i dalje uživa veliko poverenje u klubu, za koji je prošlog leta potpisao Bogdan Bogdanović. Istovremeno, Fondacija „Ana i Vlade Divac“ je prošle godine proslavila deset godina postojanja i za to vreme je prikupila više od 15 miliona dolara i obezbedila pomoć za više od 640.000 ljudi, a njihova pomoć je prvenstveno usmerena na podršku izbeglim i raseljenim licima.\n43. Dragan Obradović (43)\nVlasnik Fudbalskog kluba Čukarički. Polako i strpljivo, Obradović je od Čukaričkog počeo da pravi treći klub u Srbiji koji je na tabeli, ali i finansijski, odmah u stopu za Crvenom zvezdom i Partizanom. Poznati biznismen je „brđane“ transformisao u moderan klub koji fudbalerima i trenerima nudi idealne uslove za razvoj kao i redovnu platu, što je retkost u srpskom fudbalu. Zato i ne čudi da je Čukarički poslao Erhana Mašanovića u Briž za 1,6 miliona evra, dok je od transfera Petra Mićina u Udineze zaradio dva miliona evra.\n44. Milica Mandić (-)\nSvetski šampion u tekvondou i potpredsednik OK Srbije. Olimpijska šampionka iz Londona 2012. u prethodnoj godini postala je i najbolja na planeti na Svetskom prvenstvu održanom u južnokorejskom Mudžuu. Takođe, Milica je proglašena i za najbolju sportistkinju Srbije u 2017. godine, postavljena je i za potpredsednicu Olimpijskog komiteta Srbije. Prvakinja sveta u tekvondou sa zadovoljstvom je prihvatila novu ulogu, ali je i dodala da želi da osvoji još dosta medalja pre nego se posveti novom poslu.\n45. Svetislav Pešić (-)\nTrener Košarkaškog kluba Barselone. Kada je bilo najteže, Katalonci su se okrenuli svom bivšem učitelju koji je na poverenju uzvratio neverovatnim podvigom. Svetislav Pešić se posle 14 godina vratio u Barselonu sa kojom je posle samo nekoliko dana na klupi osvojio Kup Španije. U finalu je pobeđen veliki rival, Real. Tvorac generacije iz Bormija, svetskih šampiona iz Indijanapolisa i evropskih iz Istanbula, od razbijene vojske u Barseloni napravio je tim za respekt.\n46. Ivan Todorov (47)\nPredsednik Upravnog odbora Sportskog društva Crvena zvezda i predsednik Džudo saveza Srbije. Nemanja Majdov je postao prvak sveta, što je najbolja potvrda vrhunskog rada u Džudo savezu Srbije, čiji je prvi čovek Ivan Todorov. Takođe, ne bi trebalo da zaboravimo i da je Aleksandar Kukolj aktuelni šampion Evrope. Kao predsednik UO SD Crvena zvezda brine i o manjim selekcijama u našem trofejnom društvu.\n47. Zoran Avramović (48)\nDirektor marketinga SD Crvena zvezda i Odbojkaškog saveza Srbije. Sport ne čine samo medalje već i način na koji je predstavljen u javnosti. Zoran Avramović je jedan od pionira sportskog marketinga na našim prostorima i njegov rad u Crvenoj zvezdi i OS Srbije nije prošao nezapaženo. Prvu ljubav fudbal zamenio je odbojkom koja je poslednjih godina naš najtrofejniji kolektivni sport, a po popularosti je rame uz rame sa fudbalom, košarkom i vaterpolom.\n48. Davor Štefanek (-)\nOlimpijski šampion u rvanju iz Rija, krajem prethodne godine izabran je i za predsednika Sportskog saveza Srbije. Štefanek je jedan od naših najtrofejnijih sportista, sa zlatnim medaljama na Svetskom prvenstvu (2014) i Mediteranskim igrama(2009), kao i sa tri srebra i dve bronze na Evropskim prvenstvima u periodu od 2004. do 2017. godine. Damir je na Olimpijskim igrama debitovao još 2004. u Atini kao 19-godišnjak.\n49. Siniša Jasnić (-)\nPredsednik Univerzitetskog sportskog saveza. Srpski sportisti su na Univerzijadi u Kineskom Tajpeju osvojili četiri zlatne medalje za 19. mesto među 66 država koliko je učestvovalo. Čovek koji stoji iza uspeha je Siniša Jasnić, dugogodišnji predsednik Univerzitetskog sportskog saveza Srbije koji uspeva da pronađe pravu formulu za postizanje uspeha. Iako nismo bili među najbrojnijim nacijama u Kineskom Tajpeju, naši „školarci“ su pokazali kako se bori za Srbiju i kako se uzimaju medalje. Uz to, Beograd je dobio i domaćinstvo Evropskih studentskih igara 2020. godine, a upravo zbog tog takmičenja našao se u centru pažnje afere. Formirao je fantomsku firmu "Evropske univerzitetske igre 2020. Beograd", osnovanu sa falsifikovanim dokumentima i bez odluke Skupštine Univerzitetskog sportskog saveza Srbije, i na njen račun je prebačeno 143 miliona dinara od strane Ministarstva sporta. Sebe je postavio i za direktora, a na to što je "Blic" razotkrio aferu, odgovorio je bahatim ponašanjem prema medijima.\n50. Ana Joković (-)\nPotpredsednica Košarkaškog saveza Srbije. Prihvatila je ovu funkciju kako bi dobila priliku da još više popularizuje naš trofejni sport. Bivša reprezentativka je u Savez stigla 2011. godine kada je ženska košarka bila pred gašenjem, a od tada je osvojen pozamašan broj medalja u svim uzrastima. Takođe, Ana Joković je jedan od najzaslužnijih za povratak Marine Maljković na mesto selektora naših najboljih košarkašica.\nZALET ZA TOKIO! Možda od ovog sporta nismo očekivali mnogo, ali OLIMPIJSKE NADE SRBIJE i u njemu haraju Evropom!\nPOZNATI LEKAR ZAPLAŠIO SVET! Sport je ponovo u PANICI, Olimpijske igre još jednom UGROŽENE!


FEĐA DUDIĆ NOVI ŠEF STRUČNOG ŠTABA FK SARAJEVO - fksarajevo.ba\nFEĐA DUDIĆ NOVI ŠEF STRUČNOG ŠTABA FK SARAJEVO\n02.06.2022 u 11:25h\nŠef stručnog štaba FK Sarajevo u narednom periodu biće gospodin Feđa Dudić.\nNakon što su pregovori uspješno kompletirani, Dudić je potpisao ugovor na dvije godine uz opciju produženja na još jednu. Zajedno sa njim, iz FK Velež u redove FK Sarajevo, dolaze i Mustafa Kodro kao prvi asistent i Jasmin Trnovac kao kondicioni trener. Trener golmana i dalje će biti Adi Adilović, dok će u narednim danima stručni štab biti kompletiran sa još jednim pomoćnim trenerom.\nFeđa Dudić nakon 3 godine napušta klupu Veleža sa kojim je u protekloj sezoni osvojio Kup Bosne i Hercegovine i tako drugu sezonu u nizu ostvario plasman u evropska takmičenja. Prije Veleža, u Premijer ligi BiH bio je prvi trener ekipe GOŠK-a iz Gabele. Svoju trenersku karijeru počeo je u NK Travnik gdje je radio kao trener u stručnom štabu. Rođen je 1. februara 1983 godine i smatra se jednim od najboljih mladih trenera u Bosni i Hercegovini.\nDudić je svoje prve fudbalske korake napravio upravo u FK Sarajevo. Bio je član svih omladinskih selekcija našeg kluba, a upisao je i pet zvaničnih nastupa za seniorski tim 2004. godine postigavši pri tome jedan pogodak i to na utakmici protiv Travnika odigranoj na stadionu „Koševo“.\nFeđi Dudiću i njegovom stručnom štabu želimo mnogo sreće i uspješnih rezultata na klupi FK Sarajevo.


Imovina izvršnog direktora najveće globalne menjačnice kriptovaluta "Binance" Čangpeng Džao procenjena je na 96 milijardi dolara.\nTo je iznos kojim staje rame uz rame sa tehnološkim bogatašima kao što su Mark Zakerberg, Lari Pejdž ili Sergej Brin.\nMeđutim, iznos od 96 milijardi dolara do koga je došao Bloomberg Billionaires Index, ne uzima u obzir količinu kriptovaluta koju Džao ima u ličnom vlasništvu, što znači da bi krajnji rezultat mogao biti značajno potcenjen, prenosi B92.\nNjegovi najbliži rivali su osnivači FTX Sem Bankman-Frid sa 15,4 milijarde dolara i izvršni direktor Coinbasea Brajan Armstrong sa 8,9 milijardi dolara.\n“Binance” je najveća svetska berza kriptovaluta, sa 24-časovnim obimom trgovanja od 106 milijardi dolara, zabeleženim u prvoj nedelji ove godine. Prošle godine je ostvarila najmanje 20 milijardi dolara prihoda na osnovu provizija.\nDžao poseduje oko 90 odsto vlasništva u “Binance”-u, procenjuju američki mediji.


Na portalu euposao.de pronađite posao za sebe u Njemačkoj – mojKontakt portal – Radio Televizija Kontakt\nNa portalu euposao.de pronađite posao za sebe u Njemačkoj\nBanjalučka firma “EU posao” i njemačka kompanija “Adaskom” /ADASCOM GmbH & Co. KG/ pokrenuli su danas internet portal, koji predstavlja prvi specijalizovani oglasnik u kojem će biti objavljivani konkursi za radna mjesta u zemljama EU, prvenstveno Njemačkoj.\nDirektor preduzeća “EU posao” Andrej Rosić rekao je Srni da će na portalu “Euposao” /euposao.de/ biti objavljivan ogroman broj konkursa za sve vrste zanimanja, na koje će se moći prijavljivati građani BiH, Crne Gore i Srbije.\n“Osim konkursa za konkretna radna mjesta, koji će biti prevedeni na naš jezik, na portalu ćemo objavljivati i razne vrste savjeta koji će dobro doći onima koji su u potrazi za zaposlenjem u nekoj od zemalja EU”, istakao je Rosić.\nOn kaže da je cilj projekta nije da “tjera” ljude sa ovih prostora, nego da onima koji ne mogu na drugačiji način riješiti svoju egzistenciju pomognu da pronađu posao i da se snađu u novoj sredini.\n“Naš cilj je da tim ljudima pomognemo da dobiju mogućnost i svoje sposobnosti pokažu na djelu i da najbolje godine ne provode u čekanju boljeg sutra. Cilj je da stiču iskustvo i da nekada te svoje sposobnosti mogu pokazati i u svojoj matičnoj državi”, napomenuo je Rosić.\nOn je naveo da oni koji traže posao preko ovog portala ne snose nikakve troškove za prijavu na konkurs.\nPrema Rosićevim riječima, u planu je i pokretanje štampanog izdanja “EU posao”, koji će sadržati konkurse koji nisu objavljeni u internet izdanju, a biće u prodaji na teritoriji BiH, Crne Gore i Srbije.\n“50 nijansi sive” nominovan za najgori film u 2015.\nTea Musić, šestogodišnja djevojčica iz Banjaluke boluje od AKUTNE LIMFOBLASTNE LEUKEMIJE.


Velika zainteresovanost za program podrške samozapošljavanju /VIDEO/ - NTV Arena Bijeljina\nVelika zainteresovanost za program podrške samozapošljavanju /VIDEO/\nDeset poslovnih poduhvata u Bijeljini, biće podržano iznosom do 5.000 KM bespovratnih sredstava, kroz javni poziv za učešće u JEP inkubatoru poslovnih ideja grada Bijeljina, koji je prezentovan danas.\nU posljednje tri godine kroz slične projekte finansijski je osnaženo i podržano kroz obuke 28 preduzetnika u Bijeljini.\nNikola Stajić koji se bavi poljoprivrednom proizvodnjom, aplicirao je na Jep poziv još prije dvije godine sa poslovnom idejom proizvodnje i prerade povrća. Danas kaže da je na Jep programu naučio kako se vodi biznis i kako se pravi poslovni plan.\nRezultat je više nego dobar, proizvodi koji izlaze sa gazdinstva Stajića su prepoznati na tržištu, pa s razlogom razmišljaju o širenju posla.\nObjavljen je novi javni poziv za prijave i učešće u Jep inkubatoru poslovnih ideja grada Bijeljina. Danas su prezentovani uslovi i način korištenja bespovratnih finansijskih sredstava onima koji namjeravaju da pokrenu svoj biznis na području ove lokalne zajednice. Deset poslovnih poduhvata u Bijeljini, biće podržano iznosom do 5.000 KM bespovratnih sredstava.\nOdsjek za lokalni i ekonomski razvoj i evropske integracije grada Bijeljina koordinator je ovog projekta, već četvrtog po redu koji je realizovan u posljednje tri godine kako bi se podržalo i osnažilo samozapošljavanje, što je za rezultat imalo osposobljavanje 28 preduzetnika koji i danas rade.\nJep inkubator poslovnih ideja je program koji se realizuje uz podršku Švajcarske organizacije za razvoj i saradnju. U 2018 godini kroz ovaj program finansijski je podržano više od 120 poslovnih ideja, od toga šest u gradu Bijeljina.\nTags: bijeljina, imapkt, samozaposljavanje


Bivši Trampov strateg Benon vodi Evropu udesno? - Sputnjik Srbija\n05:49 29 Oktobar 2020\n13:40 23.07.2018 Preuzmite kraći link\nBenon, koji je bio i šef kabineta, planira da u Briselu osnuje fondaciju koja bi podržavala desničare, a kako je rekao u intervjuu za Dejli bist, on želi da ujedini „desničarske sile političkog spektra“.\n„Svi se slažu da su naredni izbori (za Evropski parlament) u maju izuzetno važni i trebalo bi da budu prilika za prvi pravi otpor kontinenta onima koji prave žurke u Davosu. To će biti neverovatno važan momenat za Evropu“, rekao je Benon.\nOrganizacija koja će biti nazvana „Pokret“ služiće kao centralni izvor za sva istraživanja, pomoć u pružanju poruka biračima.\nSedište organizacije biće u Briselu i nju bi trebalo da formiraju stručnjaci koji će pružati podršku populističkim i desničarskim partijama širom Evrope.\nBenon je prošle nedelje održao seriju sastanaka u vezi sa tin projektom u vreme kada je Tramp posetio Evropu.\n„Bili su tako uspešni da ćemo početi sa okupljanjem ekipe. Imaćemo i samostalne nacije sa njihovim ličnim identitetima, njihovim ličnim granicama“, rekao je Benon.\nPrema njegovim rečima, on bi mogao da odbije pojedine evropske stranke da se pridruže njegovoj mreži navodeći da nije cilj „da se svaka etnonacionalistička partija uključi u mrežu“.\nBenon, desnica, Evropa


Koncert: Spain u Domu omladine Beograda\nNaslovna » Izlasci » Muzika » Koncerti » Koncert: Spain u Domu omladine Beograda\nNeko drugi 8. januar 2015. Koncerti Postavite komentar\nU ponedeljak, 23. februara od 21.00, u sali Amerikana Doma omladine Beograda nastupiće kultni bend Spain.\nUlaznice su u pretprodaji na blagajni Doma omladine Beograda i preko Eventima, po specijalnoj prazničnoj ceni od 800 RSD.\nSpain su kultni sastav iz Los Anđelesa, koji je zajedno sa Uncle Tupelo i Jayhawks, sredinom devedesetih ključno doprineo stvaranju danas popularnog „americana“ podžanra.\nGrupu predvodi svojim i tihim glasom i lirskim basom Džoš Hejden, sin nedavno preminulog legendarnog džez basiste Čarlija Hejdena, ne tako davno gosta Beogradskog džez festivala.\nKao jedan od najcenjenijih amerikana bendova, ovi vrhunski umetnici dolaze po prvi put u Beograd da predstave svoj najnoviji album „Sargent Place“.\nTreperenje žica i prigušene emocije\nOvo je jedan od sastava čiji je album definisao jedan stil za sledeće decenije – njihov debi „The Blue Moods Of Spain“ iz 1995. godine smatra se klasikom žanra. Osnovna osobina zvuka koji je proslavio Spain jeste naglašeno tiha muzika i elegična atmosfera u kojoj iz pesme u pesmu prigušene emocije sve jače dolaze u prvi plan. Treperenje žica i ljudskog glasa, mnogo melodija i nežnosti, obuzimaju slušaoca dok potpuno ne utone u ovaj jedinstven poetski svet.\nUmetnost prigušenih emocija i stil u kome su uspešno pomešali uticaje bluza, folka, kantrija i džeza, uticao je na celu novu scenu bendova širom sveta i doveo do razvoja estetike „amerikane“. Pesma „Spiritual“ sa prvog albuma postala je standard kog su izvodili velikani. Kad je i sledeći album „She Haunts My Dreams“, ponovio uspeh prvog, bilo je jasno da su Spain tu da ostanu i da je njihov spori trans muzika budućnosti, stil koji su u kasnijim godinama mnogi kopirali i sledili.\nU toku dvadesetogodišnje karijere, Spain su snimili pet studijskih albuma i jedan uživo. Posle pauze duže od decenije, 2012. vratili su se na scenu sa pomalo svetlijim tonovima, albumom „The Soul of Spain“ i sjajnim zapisom nastupa na najuglednijoj američkoj alternativnoj radio stanici KCRW, pod imenom „The Morning Becomes Eclectic Session“. Na oba ova zapisa novoj svežini značajno doprinosi prisustvo ženskog vokalnog trija sastavljenog od njegovih sestara, The Haden Triplets.\nZavršna tačka na putovanju u čežnjivi svet grupe Spain je album „Sargen Place“ koji je objavljen 4. novembra 2014. i koga na evropskoj turneji promovišu i koncertom u Beogradu. Osim činjenice da se na njemu nalazi poslednji snimak Čarlija Hejdena, koji je rado gostovao kod svog sina, značaj sastava dodatno je podcrtan činjenicom da ga je producirao Gas Sejfert, a miksovao Derel Torp.\nEmotivni trans grupe Spain očekuje se u Domu omladine Beograda u ponedeljak, 23. februara, u okviru mini-Amerikana festivala u kome će publika imati priliku da vidi i čuje i Marka Lanegana, 24. februara. (danubeogradu.rs)\nTagoviamericana dom omladine beograda dub izlasci koncerti muzika spain vesti\nPrethodni 28. Beogradski maraton: Još samo 100 dana\nSledeći U bioskopima: Snežna kraljica


Izgradnja novog osmog stambenog objekta B1-A u stambenoj-poslovnij zoni “Rosulje” Vogošća – Fond Kantona Sarajevo za izdradnju stanova\nIzgradnja novog osmog stambenog objekta B1-A u stambenoj-poslovnij zoni “Rosulje” Vogošća\nNakon završetka izgradnje stambenog objekta B1-B nastavlja se izgradnja novog osmog stambenog objekta B1-A u stambenoj poslovnoj zoni “Rosulje” Vogošća.\nVIDEO : https://youtu.be/cDyHnB8PDT4\nObjekta B1-A će imati suteren, prizemlje, 6 spratova sa 91 stambenom jedinicom i osnovna namjena u objektu je stanovanje. Stambene jedinice čine 4 tipska stana ( jednosobnih 21, jednoiposobnih 21, dvosobnih 42 i trosobnih 7 ) sa različitim kvadraturama. Stanovi su namjenjeni pripadnicima boračke populacije, mladima, ali i svim ostalim zainteresovanim građanima. Prilikom kupovine boračka populacija i mladi imaju prednost i ostvaruju određene benefite. Povoljniji uslovi ogledaju se u cijeni po kvadratnom metru, kao i povoljnostima koje se odnose na samofinansiranje kupovinom stanova. Naime, za ove kategorije nudi se mogućnost plaćanja 20-30 posto ukupne cijene, dok ostatak finansiraju na 60 do 80 jednakih mjesečnih rata bez kamata. Tako je na primjer za šehidske porodice, odnosno porodice poginulih boraca 20 posto učešće, a ostatak plaćaju na 80 rata, dok je za ostalu boračku populaciju 30 posto učešće, a ostatak na 60 mjesečnih rata.


Tirk odbio da podrži Janšu\nPredsednik Slovenije Danilo Tirk\nPet slovenačkih stranaka desnog centra dogovorile su se da imenuju Janeza Janšu za novog premijera.\nKoalicija koja kontroliše 50 od 90 mesta u parlamentu, imenovala je danas Janšu na taj položaj, na osnovu njegovog plana za poboljšanje ekonomije u zemlji.\nPredsednik Slovenije, Danilo Turk, odbio je da podrži Janšu rekavši da kandidat nema legitimitet za taj položaj zbog tekućeg sudjenja za korupciju. Janša je naime optužen da je primio mito za obezbeđivanje sporazuma sa jednom finskom kompanijom za proizvodnju oružja.\nJanša je na čelu Demokratske stranke i već je bio premijer u periodu od 2004. do 2008. godine. Uprkos predsednikovim primedbama Janšina nominacija će, prema očekivanjima, biti potvrdjena na subotnjem glasanju u parlamentu.\nSporazum o koaliciji sklopljen je samo dve nedelje pošto je parlament odbio imenovanje Zorana Jankovića, čija je stranka pobedila na izborima 4. decembra, ali bez dovoljno glasova da formira većinsku koaliciju.\nSlovenija se suočava sa velikim ekonomskim problemima, uključujući ogromni državni dug i visoku stopu nezaposlenosti.


Pešić: Đorđević napušta reprezentaciju poslije Eurobasketa - SportSport.ba\nBivši selektor košarkaške reprezentacije Jugoslavije Svetislav Pešić izjavio je da će Aleksandar Đorđević najvjerovatnije napustiti klupu "Orlova" po završetku Eurobasketa.\n"Za Sašu je možda dobro da vodi i reprezentaciju i klub, ali kada se završi Evropsko prvenstvo, on se, koliko znam, više neće baviti reprezentativnom košarkom, već samo Bayernom", rekao je Pešić za Vice.com.\nOn je dodao da bi to bio logičan potez jer je gotovo nemoguće voditi klupsku i reprezentativnu košarku.\n"Koliko znam i koliko sam informisan, on ima obavezu da vodi reprezentaciju na Evropskom prvenstvu i nakon toga da se bavi klupskom košarkom, što je sasvim normalno, jer je nemoguće voditi klupsku i reprezentativnu košarku. To je praktično nemoguće", izjavio je srbijanski stručnjak.\nEurobasket na programu je od 31. avgusta do 17. septembra, a selekcija Srbije smještana je u grupu D zajedno sa reprezentacijama Rusije, Velike Britanije, Letonije, Turske i Belgije.\nSelektor Srbije nakon poraza od Australije\n09.08.16. 09:28 0